
	砖讻讬讘 诪专注 砖讗诪专 讻讜' 讛诇讜讗转讜 诇驻诇讜谞讬 讗注''讙 讚诇讬转讗 讘讘专讬讗 讘拽谞讬谉 . 砖讗讬谉 讛诇讜讗讛 讘注讬谉 讜谞讛讬 讚讬讻讜诇 诇讛拽谞讜转 讗讙讘 拽专拽注 讗讬 讙专住讬谞谉 诪住讬拽 诪讚专讘 驻驻讗 (诇注讬诇 讚祝 注讝: 讜砖诐) 诪''诪 讻讬讜谉 讚诇讬转讗 讘讘专讬讗 讘拽谞讬谉 讚诇讗 诪爪讬 诇讛拽谞讜转 [讘诇讗] 讚讘专 讗讞专 注诐 讛讛诇讜讗讛 诇讗 讞砖讬讘 讗讬转讗 讘讘专讬讗 讚讛讗 讚讬专转 讘讬转 讻诪讜 讻谉 讬讻讜诇 诇讛拽谞讜转 注诇 讬讚讬 讛讘讬转 讜驻讬专讜转 讚拽诇 注''讬 讛讚拽诇 砖讬拽谞讛 诇讜 讛讘讬转 诇讚讜专 讘讜 讻讱 讜讻讱 砖谞讬诐 讜讛讚拽诇 诇讗讻讜诇 驻讬专讜转讬讜 讻讱 讜讻讱 砖谞讬诐 讗诇讗 讘注讬谞谉 砖讬讜讻诇 诇讛拽谞讜转讜 讘注谞讬谉 讝讛 砖砖讻讬讘 诪专注 诪拽谞讛讜 讘讚讘讜专讜 讬讜讻诇 讘专讬讗 诇讛拽谞讜转讜 讘拽谞讬谉 讞诇讬驻讬谉 讗讜 讘诪讻讬专讛 讜讛诇讜讗讛 讗讬谉 讬讻讜诇 诇诪讻讜专 讻讬 讗讬谞讛 讘注讬谉 讜诪砖谞讬 讛讜讗讬诇 讜讬讜专砖 讬讜专砖讛 讜诪转谞转 砖讻讬讘 诪专注 讻讬专讜砖讛 讜讗注''讙 讚讬讜专砖 讬讜专砖 谞诪讬 讚讬专转 讛讘讬转 [讜驻讬专讜转 讚拽诇] 讛讬讬谞讜 诇驻讬 砖讬讜专砖 讙诐 讛讘讬转 讜讛讚拽诇 讗讬 谞诪讬 讘诪注诪讚 砖诇砖转谉 讗讘诇 诪讛 砖讬讜讻诇 诇讛拽谞讜转 讗讙讘 拽专拽注 诇讗 讞砖讬讘 讗讬转讬讛 讘讘专讬讗 讚讛讗 讚讬专转 讘讬转 讜驻讬专讜转 讚拽诇 讬讻讜诇 诇讛拽谞讜转 讗讙讘 讛讘讬转 讜讛讚拽诇 讻讚驻专讬' 讜转讬诪讛 诇讬 诇讬诪讗 讗讬转讗 讘讘专讬讗 讘讛讜讚讗讛 讻讚诪讜讻讞 诇拽诪谉 (讚祝 拽诪讟.) 讚砖讻讬讘 诪专注 砖讛讜讚讛 拽谞讛 讘诇讗 讟注诐 讚砖讻讬讘 诪专注 诪讚拽谞讬 讘讙专 讜谞专讗讛 诇讬 讚讛讗 诇讗 讞砖讬讘 讗讬转讗 讘讘专讬讗 讻讬讜谉 讚诇讬转讗 讻注讬谉 砖讛讜讗 讘砖讻讬讘 诪专注 讘诇砖讜谉 诪转谞讛 讜拽谞讬谉 ' 讜讛讗 讚拽讗诪专 讛讜讗讬诇 讜讬讜专砖 讬讜专砖讛 诇讗 讘注讬 诇诪讬诪专 诪讟注诐 讚讗讬转讗 讘讘专讬讗 讗诇讗 讻讬讜谉 砖讬讜专砖 讬讜专砖讛 讬砖 讻讞 诇砖讻讬讘 诪专注 诇讬转谉 讚讘专砖讜转讜 讛讜讬讬谉 讚诪转谞转 砖讻讬讘 诪专注 讻讬讜专砖 讜转讚注 讚注诇 讟注诐 讝讛 讚讛讜讗讬诇 讜讬讜专砖 诇讗 谞拽讟 讗讬转讗 讘讘专讬讗 讛讜讗讬诇 讜讬讜专砖 讬讜专砖讛 讜注诇 诪注诪讚 砖诇砖转谉 谞拽讟 讗讬转讗 讘讘专讬讗 讘诪注诪讚 砖诇砖转谉 讻诪讜 砖讻转讜讘 讘讻诇 讛住驻专讬诐 讜讘驻讬专讜砖 专讘讬谞讜 讞谞谞讗诇 讜讗讬谉 谞专讗讛 诇讞诇拽 讘讬谉 讛讜讚讗转 驻拽讚讜谉 诇讛讜讚讗转 诪诇讜讛: 砖讻讬讘 诪专注 砖讗诪专 讛诇讜讗转讬 诇驻诇讜谞讬 讻讜' .. 讜讗注''讙 讚诇讬转讗 讘讘专讬讗 讜诪讛 砖专讙讬诇讬谉 诇讻转讜讘 讛专砖讗讛 讙讘讬 诪诇讜讛 驻讬' 诇注讬诇 . 讘驻' 讛诪讜讻专 讗转 讛住驻讬谞讛 (讚祝 注讝: 住讚''讛 专''驻) 讜讙诐 砖讗讬谉 谞专讗讛 驻讬专讜砖 专砖''讬 砖驻讬专砖 讘讻转讜讘讜转 (讚祝 谞讛: 讚''讛 诪转谞转 讜砖诐) 讚讟注诐 诪砖讜诐 讚讗讬谉 诪讟讘注 谞拽谞讛 讘讞诇讬驻讬谉 讜讙诐 讗讬谉 谞专讗讛 注讜讚 诇驻专砖 讻驻讬' 讛''专 讞讬讬诐 讚诇讬转讗 讘讘专讬讗 砖讬讻讜诇 诇诪讞讜诇 砖讟专 讞讜讘 讗诐 诪讻专讜 诪砖讗''讻 讘砖讻讬讘 砖讻讬讘 诪专注 讻讚讗诪专 诇注讬诇 (讚祝 拽诪讝:) 讻诇 讝讛 驻讬专砖谞讜 诇注讬诇 讘驻专拽 讛诪讜讻专 讗转 讛住驻讬谞讛: 转谞讛讜 诇驻诇讜谞讬 讘诪注诪讚 砖诇砖转谉 拽谞讛 讜诪讛 砖诪驻专砖 专讘讬谞讜 . 转诐 砖诪讜注讬诇 讘注诇 讻专讞讜 砖诇 谞驻拽讚 驻讬' 诇注讬诇 讘驻' 讛诪讜讻专 讗转 讛住驻讬谞讛 (讚祝 驻讛. 讚''讛 讛''讙) 讜讙诐 诪讛 砖诪驻专砖 砖诪注诪讚 砖诇砖转谉 讗讬谉 讘注讻讜''诐 驻讬专砖谞讜 讘驻专拽 砖谞讬 讚拽讚讜砖讬谉 (讚祝 诪讞.): 讗讬讘注讬讗 诇讛讜 讚拽诇 诇讗讞讚 讜驻讬专讜转讬讜 诇讗讞专 诪讛讜 诪讬 砖讬讬专 诪拽讜诐 驻讬专讬 讻讜'. 驻讬' 专讘讬谞讜 砖诪讜讗诇 讚讗砖讬讜专 讚砖讻讬讘 诪专注 拽讗讬 讚转谞谉 讘诪转谞讬转讬谉 讚讗诐 砖讬讬专 拽专拽注 讻诇 砖讛讜讗 . 诪转谞转讜 诪转谞讛 讜讗讬谉 谞专讗讛 诇专''讬 讚讛讗 诇拽诪谉 注诇 诪砖谞转 砖讬讬专 拽专拽注 讻诇 砖讛讜讗 讛讜讛 诇讬讛 诇诪讬讘注讬 讛讱 讘注讬讗 讜注讜讚 讚砖讬注讜专讗 讚砖讬讜专 讛讜讬 讻讚讬 驻专谞住转讜 讻讚讗诪专 讘住诪讜讱 讜注讜讚 诪讛 讬砖 诇讞讜砖 讘砖讬讜专 拽专拽注 讛讗 讗驻讬诇讜 诪讟诇讟诇讬谉 诇拽诪谉 讗诪专讬谞谉 讚讛讜讜 砖讬讜专 注诇 讻谉 谞专讗讛 诇专''讬 讚讗诇注讬诇 拽讗讬 讬讚讜专 驻诇讜谞讬 讘讘讬转 讝讛 诇讗 讗诪专 讻诇讜诐 诪砖讜诐 讚讛讜讬 讚讘专 砖诇讗 讘讗 诇注讜诇诐 讜拽讗 诪讬讘注讬讗 诇讬讛 讻讬 讗诪专 讚拽诇 诇讗讞讚 讜驻讬专讜转讬讜 诇讗讞专 讜砖讬讬专 诪拽讜诐 爪讬诪讜讞 讛驻讬专讜转 诪讬 . 讗诪专讬谞谉 诇讗 讛讜讬 砖讬讜专 诇注谞讬谉 砖讬讞砖讘讜 讛驻讬专讜转 讚讘专 砖诇讗 讘讗 诇注讜诇诐 讗讜 砖诪讗 谞转谉 讙诐 诇讘注诇 讛驻讬专讜转 诪拽讜诐 爪讬诪讜讞 讛驻讬专讜转 讜讗''讻 讝讻讛 讘诪拽讜诐 爪讬诪讜讞 讛驻讬专讜转 讜诇讗 讛讜讜 讛驻讬专讜转 讚讘专 砖诇讗 讘讗 诇注讜诇诐 砖讛专讬 讻讘专 讝讻讛 讘诪拽讜诐 讛驻讬专讜转 砖讘讗 诇注讜诇诐 讜讗诐 转诪爪讗 诇讜诪专 诇讗讞专 诇讗 讛讜讬 砖讬讜专 诇注爪诪讜 诪讗讬 驻讬' 砖砖讬讬专 诇注爪诪讜 诪讬 讗诪专讬谞谉 砖讝讛 诇讗 讛讬讛 注讜砖讛 砖讬拽谞讛 诇诪拽讘诇 诪转谞讛 讙讜祝 讛讚拽诇 讜诇讙讘讬 讚讬讚讬讛 讛讜讜 讛驻讬专讜转 讚讘专 砖讘讗 诇注讜诇诐 讗讜 讚诇诪讗 讗驻讬诇讜 讛讻讬 讛讜讜 讚讘专 砖诇讗 讘讗 诇注讜诇诐 砖诇讗 砖讬讬专 诪拽讜诐 驻讬专讬 讗驻讬诇讜 诇注爪诪讜 讜讻谉 转谞讬讗 诇注讬诇 讘驻专拽 讛诪讜讻专 讗转 讛讘讬转 (讚祝 住讙.) 讘谉 诇讜讬 砖讗诪专 诇讬砖专讗诇 砖讚讛 讝讛 讗谞讬 诪讜讻专 注诇 诪谞转 砖诪注砖专 专讗砖讜谉 砖诇讬 ' 诪注砖专 专讗砖讜谉 砖诇讜 讜驻专讬讱 讜讛讗 讗讬谉 讗讚诐 诪拽谞讛 讚讘专 砖诇讗 讘讗 诇注讜诇诐 诪砖诪注 讚砖讬讬讱 讗讬谉 讗讚诐 诪拽谞讛 讻讜' 讗驻讬' 诇注爪诪讜 讜讗注''讙 讚讗诪专 诇注讬诇 讚住转诐 诪讜讻专 讗讜 谞讜转谉 讗讬诇谉 讚诪砖讬讬专 拽专拽注 讛讻讗 讘砖讻讬讘 诪专注 讗讬谉 诇讜 诇讜诪专 讚砖讬讬专 拽专拽注 讜诇讗 诪拽讜诐 驻讬专讬 讗诇讗 驻讬专讜转 讘诇讘讚 讜注讜讚 讛专讬 谞转谉 讻诇 讛讗讬诇谉 讜讗讬讱 讬砖 诇谞讜 诇讜诪专 砖砖讬讬专 诪拽讜诐 驻讬专讬 讜诪住讬拽 讚诇注爪诪讜 讛讜讬 砖讬讜专 讚诪讗谉 讚诇谞驻砖讬讛 诪砖讬讬专 讘注讬谉 讬驻讛 诪砖讬讬专 讜讬砖 住驻专讬诐 讚讙专住讬 讞讜抓 诪驻讬专讜转讬讜 诪讛讜 讜讛讬讗 讛讬讗 讛讬讬谞讜 砖谞转谉 讛讚拽诇 讘诪转谞转 砖讻讬讘 诪专注 讜砖讬讬专 驻讬专讜转讬讜 诇注爪诪讜: 讗谞谉 讗讚专讘讬 砖诪注讜谉 讘谉 诇拽讬砖 诪转谞讬谞谉 诇讛 讻讜' 注讚 讜讗诐 转诪爪讬 诇讜诪专 诇讗讞专 诇讗 讛讜讬 砖讬讜专 诇注爪诪讜 诪讛讜 讜讗注''讙 讚专''诇 讗讬讬专讬 诇注爪诪讜 诪''诪 讻讬讜谉 讚讘讞讜抓 诪讬讬专讬 讛讻讗 拽诪讘注讬讗 诇讜 诪讛 讬讗诪专 专讬砖 诇拽讬砖 讘讝讛 讚讘注诇 诪谞转 驻砖讬讟讗 诇讬讛 讜讚讗讬 讚诪砖讬讬专 讗讘诇 讘讛讗 拽讗 诪讬讘注讬讗 诇讬讛:





专讘讬谞讜 讙专砖讜诐

讗注"讙 讚诇讬转讗 讘讘专讬讗. 讚讘专讬讗 砖讗诪专 讻谉 诇讗 拽谞讛 讻讜' 讗诇讗 讘诪注诪讚 砖诇砖转谉:



讗诪专 专讘 驻驻讗 诇注讜诇诐 诪讬诇转讗 讚诇讬转讗 讘讘专讬讗 诇讬转讗 谞诪讬 讘砖讻讬讘 诪专注. 讜讛讻讗 讻砖讗诪专 讛诇讜讗转讬 诇驻诇讜谞讬 讟注诪讗 诪讗讬 拽谞讛 讛讜讗讬诇 讜讬讜专砖 砖诇讜 讬讜专砖讛 诇讗诇转专 讘诇讗 讗诪讬专讛 讗诐 诇讗 谞转谞讛 诇讝讛 讛讜讗讬诇 讜讻诇 讻讱 讛讬讗 讘讞讝拽转讜 讛诇讜讗转讜 砖讬讜专砖 砖诇讜 讬讜专砖讛 讗注"讙 讚讛讬讗 讘专砖讜转 诇讜讛 诪砖讜诐 讛讻讬 讬砖 诇讜 讻讞 诇讜诪专 讛诇讜讗转讬 诇驻诇讜谞讬 讜拽谞讛 讗讘诇 讘讘专讬讗 诇讬转讗 讚讗讬谉 讬专讜砖讛 讗诇讗 诇讗讞专 诪讬转讛:



专讘 讗讞讗 讘专讬讛 讚专讘 讗讬拽讗 讗诪专. 讛讗 诪讬诇转讗 讚砖讻讬讘 诪专注 讚讗诪专 讛诇讜讗转讬 诇驻诇讜谞讬 讗讬转讗 讘讘专讬讗 注谞讬谉 讛诇讜讗讛 讻专讘 讛讜谞讗 讜讻讜' 拽谞讛. 讗诇诪讗 讚讗讬转讗 讘讘专讬讗:



讗讬讘注讬讗 诇谉. 讛讗 诪讬诇转讗 驻砖讬讟讗 诇谉 砖讻讬讘 诪专注 砖讻转讘 讻诇 谞讻住讬讜 讜砖讬讬专 拽专拽注 讻诇 砖讛讜讗 讗祝 注诇 讙讘 讚注诪讚 诪转谞转讜 诪转谞讛 讚住诪讬讱 谞驻砖讬讛 注诇 讛讛讜讗 拽专拽注 讜讙诪专 讜诪拽谞讛. 讗讘诇 讛讗 拽诪讬讘注讬讗 诇谉 讚拽诇 谞转谉 诇讗讞讚 讜驻讬专讜转讬讜 诇讗讞专 诪讬 讗诪专讬谞谉 诇讛讬讻讗 讚谞转谉 讚拽诇 诇讝讛 讜砖讬讬专 讛驻讬专讜' 讜讗诪专 转谞讜 诇讗讬讚讱 讛驻讬专讜转 诪讬 讗诪专讬' 讛讜讗讬诇 砖讻砖谞转谉 讛讚拽诇 砖讬讬专 讛驻讬专讜转 讜拽谞讛 专讗砖讜谉 讚讘讛讛讜讗 砖讬讜专 讚砖讬讬专 讛驻讬专讜转 住诪讻讛 讚注转讬讛 讗)谞专讗讛 讚爪"诇 讚讗讬 讬讞讝讜专 讜讬注诪讜讚 砖讬讞讝讜专 讜讻讜'. 讚讗讬谉 讞讜讝专 讜注诪讚 砖讬讞讝讜专 注诇 讛驻讬专讜转 砖谞转谉 诇讗讞专讜谉 讚讘讛讛讜讗 砖注转讗 砖谞转谉 讘)爪"诇 讚讘讛讛讬讗 砖注转讗 砖谞转谉 讛讚拽诇 讛讗 砖讬讬专 诇讜 讛驻讬专讜转 讜讻讜'. 讛驻讬专讜转 诇讗 砖讬讬专 诇讜 讛驻讬专讜转 讜诪砖"讛 诪转谞转讜 砖谞转谉 诇专讗砖讜谉 诪转谞讛 诪注诇讬讗 讛讬讗. 讗讜 讚诇诪讗 讛讜讗讬诇 讚诇讗 砖讬讬专 讘讙讜祝 讛讚拽诇 诇讗 讛讜讬 砖讬讜专 讜讗讬谉 诪转谞转讜 诪转谞讛 讜讗诐 注诪讚 讞讜讝专 讘注诇 讛诪转谞讛 讗驻讬' 讘讚拽诇 砖谞转谉 诇专讗砖讜谉:



讗诐 转诪爪讬 诇讜诪专 诇讗 讛讜讬 砖讬讜专. 讛讜讗讬诇 讚诇讗 砖讬讬专 讘讙讜祝 讛讚拽诇 讜讗驻讬' 专讗砖讜谉 诇讗 拽谞讛. 讛讗 拽讗 诪讬讘注讬 诇讬 讗诐 讗诪专 讚拽诇 诇驻诇讜谞讬 讞讜抓 诪驻讬专讜转讬讜 诪讛讜. 诪讬 讗诪专讬谞谉 讗注"讙 讚讗讬 讗诪专 讘住转诪讗 讚拽诇 讝讛 诇驻诇讜谞讬 诇讗 拽讗 讬讛讬讘 诇讬讛 驻讬专讬 讜讛砖转讗 讚拽讗诪专 讞讜抓 诪驻讬专讜转讬讜 诇讟驻讜讬讬 诪诇转讗 拽讗 讗转讬 讜讘讚拽诇 讙讜驻讬讛 拽讗 诪砖讬讬专 诪拽讜诐 讛驻讬专讜转 讜诪转谞讛 砖谞转谉 诇专讗砖讜谉 诪转谞讛 诪注诇讬讗 讛讬讗 讛讜讗讬诇 砖砖讬讬专 讘讙讜祝 讛讚拽诇. 讗讜 讚诇诪讗 诇讗 砖谞讗 讚讗讬谉 讝讛 砖讬讜专 讜讗讬谉 诪转谞转讜 诪转谞讛:



讞讜抓 诪驻讬专讜转讬讜 讜讚讗讬 讛讜讛 砖讬讜专讜 砖讬讜专 讜诪转谞转讜 诪转谞讛 讗诇讬讘讗 讚专讘 讝讘讬讚 讚讗诪专 讘驻专拽 讛诪讜讻专 讗转 讛讘讬转 讗诪专 专讬砖 诇拽讬砖 讝讗转 讗讜诪专转 讛诪讜讻专 讘讬转 诇讞讘讬专讜 注诇 诪谞转 砖讚讬讜讟讗 讛注诇讬讜谞讛 砖诇讜 砖讬讬专 诇注爪诪讜 讚讬讜讟讗 讛注诇讬讜谞讛. 讗诪专 专讘 讝讘讬讚 诇诪讗讬 讛诇讻转讗 讚讗注"讙 讚诇讗 讗诪专 讛讻讬 注诇 诪谞转 诇讗 诪讻专 讗转 讛讚讬讜讟讗 诪砖讜诐 讚诇讗 砖讬讬讻讗 讻诇诇 诇讘讬转 讜讗诪讗讬 讗诪专 讞讜抓 诇讟驻讜讬讬 诪诇转讗 拽讗转讬 砖讗诐 专爪讛 诇讛讜爪讬讗 讘讛 讘讞爪专 (讝讬讝讬谉) 砖诪讻专 诇讜 注诐 讛讘讬转 讝讬讝讬谉 讜讙讝讜讝讟专讗 诇讚讬讜讟讗 砖诇讜 讬讜爪讬讗. 讛讻讬 谞诪讬 诇讛讬讻讗 讚拽讗诪专 讚拽诇 讝讛 诇驻诇讜谞讬 讜讚讗讬 诇讗 拽谞讛 驻讬专讜转 讚讘住转诪讗 诇讗 拽谞讛 讜诇讗 谞转谞讜 诇讜 讗诇讗 诇拽爪讜抓 诪诪谞讜 谞讜驻讬谉 讬讘砖讬谉 讜讻讬讜谉 讚讛讜住讬祝 讜讗诪专 讞讜抓 诪驻讬专讜转讬讜 讜讚讗讬 诇讟驻讜讬讬 诪诇转讗 拽讗转讬 讚讘讙讜祝 讚拽诇 砖讬讜专讬 砖讬讬专 讜诪转谞转讜 诪转谞讛. 诇"讗 讗讬讘注讬讗 诇讛讜 讚拽诇 诇讗讞讚 讜驻讬专讜转讬讜 诇讗讞专 诪讛讜 诪讬 砖讬讬专 诇注爪诪讜 诪拽讜诐 驻讬专讬 讘讙讜祝 讛讚拽诇 讜诪转谞转讜 诪转谞讛 (砖讬讜专) 讗讜 诇讗. 讗诐 转诪爪讗 诇讜诪专 诇讗 砖讬讬专 讜讗讬谉 诪转谞转讜 诪转谞讛 讛讜讗讬诇 讚诇讗 砖讬讬专 讘讙讜祝 讛讚拽诇 诪砖讜诐 讚谞讜转谉 讘注讬谉 讬驻讛 谞讜转谉. 讛讗 拽讗 诪讬讘注讬 诇讬 谞转谉 讚拽诇 诇讗讞讚 讜砖讬讬专 驻讬专讜转讬讜 诇注爪诪讜 诪讗讬. 诪讬 讗诪专讬' 讻诇 诇讙讘讬 谞驻砖讬讛 讻讬 诪砖讬讬专 诇注爪诪讜 讘注讬谉 讬驻讛 诪砖讬讬专 讛讜讗讬诇 讜砖讬讬专 驻讬专讜转 砖讬讬专 讘讚拽诇 诪拽讜诐 驻讬专讜转 讜诪转谞转讜 诪转谞讛 讗讜 诇讗: 讗诪专 专讘讗 讗诐 转诪爪讬 诇讜诪专 讻讜':



讗"诇 专' 讗讘讗. 讛讗 诪讬诇转讗 讚专讘 讝讘讬讚 讚驻砖讬讟讗 诇讻讜 讛讗 讗谞谉 讘诇砖讜谉 讘注讬讗 诪转谞讬谞谉 诇讬' 讜讗讚专讬砖 诇拽讬砖 讚讗诪专 专讬砖 诇拽讬砖 讻讜' 诪砖讜诐 讚诇讟驻讜讬讬 诪诇转讗 拽讗转讬:





专诪讘"谉

讚拽诇 (诇讗讞专) [诇讗讞讚] 讜驻讬专讜转讬讜 诇讗讞专 诪讬 砖讬讬专讬 诪拽讜诐 驻讬专讬. 驻讬' 讜拽谞讜 砖谞讬讛诐. 讗讜 讚讬诇诪' 诇讗 砖讬讬专 诪拽讜诐 驻讬专讬 讜诇讗 拽谞讬 诪拽讘诇 驻讬专讜转 讻讚讗诪专 专讘 谞讞诪谉 诇注讬诇 (讘讘讗 讘转专讗 拽诪讝,讘) 讜谞转专讜拽谞讛 讛专砖讜转 诇讘注诇 讛讚拽诇, 讜诇讗 讬讚注转讬 诪讬 讛讝拽讬拽讜 诇专讘 专讘讬 砖诪讜讗诇 讝"诇 诇注专讘讘 讗转 讛砖讬讟讛 讜诇驻专砖 讚讗诪转谞讬' 拽讗讬.





专砖讘"讗

 专讘 驻驻讗 讗诪专 讛讜讗讬诇 讜讬讜专砖 讬讜专砖讛. 驻讬专讜砖 诪讛 砖讗讬谉 讘讚讬专讛 讜讗讻讬诇转 [驻讬专讜转], 讚诇讗 诪砖讻讞转 诇讛讜 讘讬讜专砖 讗诇讗 注诇 讬讚讬 讙讜驻谉 砖诇 讘讬转 讜讚拽诇.



 讛讗 讚讗讬讘注讬讗 诇讛讜 讘讚拽诇 诇讗讞讚 讜驻讬专讜转讬讜 诇讗讞专. 讛讻讬 拽讗 诪讬讘注讬讗 诇讛讜, 讚讬诇诪讗 讻讬 讗诪专讬谞谉 讘诪讜讻专 驻讬专讜转 讚拽诇 诇讞讘讬专讜 讚诇讗 拽谞讛, 讛讬讬谞讜 讟注诪讗 诪砖讜诐 讚诇讗 讛拽谞讛 诇讜 讙讜祝 讛讚拽诇 讻诇诇, 讜讻谉 讗驻讬诇讜 讘谞讜转谉 讘诪转谞转 砖讻讬讘 诪专注, 讗讘诇 讻讗谉 砖谞转谉 讛讚拽诇 诇讗讞专, 讚讬诇诪讗 诪讗讬 讚讗诪专 讚拽诇 诇讝讛 讜驻讬专讜转 诇讝讛 讗讜转讜 诇砖讜谉 谞诪砖讱 讙诐 诇砖谞讬, 讜讻讗讬诇讜 讗诪专 讚拽诇 诇讝讛 讜讚拽诇 诇驻讬专讜转讬讜 诇砖谞讬, 讗讜 讚讬诇诪讗 诇砖谞讬 诇讗 谞转谉 讗诇讗 驻讬专讜转 讘诇讞讜讚 讜诇讗 拽谞讗讛. 讜讗讬 谞诪讬 讬砖 诇驻专砖, 讘砖谞讜转谉 驻讬专讜转 讚拽诇 诇讗讞专 讜砖讬讬专 讚拽诇 诇注爪诪讜 诇讗 拽谞讛, 砖诇讗 谞转谉 诇讜 讗诇讗 驻讬专讜转 讘诇讘讚 讜诇讗 讛讙讜祝 诇驻讬专讜转, 讗讘诇 讘砖谞讜转谉 讚拽诇 诇讗讞讚 讜驻讬专讜转 诇讗讞专, 讻诪讜 砖讙诪专 讘讚注转讜 诇转转 诇讝讛 讙讜祝 讛讚拽诇 讻讱 讙诪专 讘讚注转讜 诇转转 诪转谞讛 讙诪讜专讛, 砖驻讬专讜转 诇砖谞讬 讜诪拽讜诐 驻讬专讜转 谞转谉 诇讜, 讜讗住讬拽谞讗 讚诇讗 拽谞讛.
讜诪住转讘专讗 讚讻诇 砖讝讛 诇讗 拽谞讛 驻讬专讜转, 讛讻诇 诇专讗砖讜谉, 讜诇讗 谞讗诪专 讻讬讜谉 砖讗诪专 驻讬专讜转 诇讗讞专 讗祝 注诇 驻讬 砖讗讜转讜 讗讞专 诇讗 拽谞讛 讚诪讻诇 诪拽讜诐 讛专讗砖讜谉 诇讗 拽谞讗谉, 砖讛专讬 砖讬讬专谉, 讜讝讛 讗讬谞讜, 砖讛专讬 砖讬讜专 讝讛 讗讜 砖讬讬专讜 讘讙讜祝 讛驻讬专讜转 讗讜 驻讬专讜转 诇讘讚 讘诇讗 讙讜祝, 讜讗诐 转诪爪讗 诇讜诪专 讚诪拽讜诐 驻讬专讜转 砖讬讬专 讗诐 讻谉 砖谞讬 谞诪讬 诇讬拽谞讬, 讚诪讛 砖砖讬讬专 谞转谉, 讜讗讬 诪拽讜诐 驻专讬 诇讗 砖讬讬专, 讗驻讬诇讜 诇注爪诪讜 讘讻注谞讬谉 讝讛 诇讗 砖讬讬专, 讚讛讗 讻诇 注爪诪谞讜 诇讗 讗诪专谞讜 讚讗驻讬诇讜 讘讚拽诇 诇讗讞讚 讜驻讬专讜转讬讜 诇注爪诪讜 砖讛诐 诪砖讜讬讬专讬谉 诇讜 讗诇讗 诪驻谞讬 砖讗诪专谞讜 讚讻诇 诇讙讘讬 谞驻砖讬讛 讘注讬谉 讬驻讛 诪砖讬讬专 讜诪拽讜诐 驻专讬 砖讬讬专, 讛讗 讘讗讜诪专 驻讬专讜转 讘诇讗 诪拽讜诐 驻讬专讬 讜讚讗讬 讗讬谞谉 诪砖讜讬专讬谉 讗驻讬诇讜 讘诪砖讬讬专 诇注爪诪讜, 讛讬诇讻讱 讘诪砖讬讬专 诇讗讞专 讗讞专 诇讗 拽谞讛 讜讗讬谞谉 诪砖讜讬专讬谉 诇谞讜转谉, 讗诇讗 讛讻诇 诇专讗砖讜谉. 讻谞"诇. 讜专"砖 讝"诇 诇讗 驻讬专砖 讻谉.



讻诇 诇讙讘讬 谞驻砖讬讛 讘注讬谉 讬驻讛 诪砖讬讬专. 讻转讘 讛专讗讘"讚 讝"诇: 诪住转讘专讗 讚诇注谞讬谉 诪讻讬专讛 讗讜 诇注谞讬谉 诪转谞转 讘专讬讗 拽讗诪专, 讚讗讬 讘诪转谞转 砖讻讬讘 诪专注 诪讗讬 诇讙讘讬 谞驻砖讬讛 讗讬讻讗, 讜讛诇讗 讗讬谞讛 讗诇讗 诇讗讞专 诪讬转讛 讜讛砖讬讜专 讗讬谞讜 讗诇讗 诇讘谞讬讜. 讜注讜讚 讚讛讗 讚讜诪讬讗 讚讛讗 讚专讬砖 诇拽讬砖 拽讗诪专, 讚讛讜讬讗 诪讻讬专转 讘专讬讗, 讜诇讜诇讬 砖讗诪专讛 讛专讘 讛讬讬转讬 讗讜诪专 讚诇讗 砖谞讗 讘诪转谞转 讘专讬讗 讜诇讗 砖谞讗 讘诪转谞转 砖讻讬讘 诪专注, 讚讻诇 诇讙讘讬 讗讞专讬谞讬, 砖诇讗 讛讬讛 诇讜 砖讜诐 讝讻讜转 讘讙讜祝 讛讚拽诇 讜诇讗 讘驻讬专讜转讬讜 注讚 注讻砖讬讜 砖讘讗 诇讝讻讜转 诪讻讞 诪转谞转讜 砖诇 讝讛, 讘讚讬谉 讛讜讗 砖谞讗诪专 砖诇讗 拽谞讛, 诇驻讬 砖诇讗 讛拽谞讛 诇讜 讗诇讗 讛驻讬专讜转 诇讘讚. 讗讘诇 诪砖讬讬专, 砖讛讬讛 诪转讞诇讛 讛讻诇 砖诇讜, 讻诇 砖砖讬讬专 讛驻讬专讜转 讻诪讜转 砖讛讬讜 讘讬讚讜 砖讬讬专谉, 讚讛讬讬谞讜 讙讜祝 诇驻讬专讜转, 讜讗驻讬诇讜 讘讗讜诪专 讜讛驻讬专讜转 诇讘谞讬 讗讜 诇讬讜专砖讬' 讗讬谞讛 诪转谞转 驻讬专讜转 诇讘谞讬诐 讜诇讬讜专砖讬诐, 讗诇讗 砖讬讬讜专, 讜讘注讬谉 讬驻讛 诪砖讬讬专. 讜注讜讚 讚讘谞讬讜 讜讬讜专砖讬讜 诇讗讞专讬讜 讘诪拽讜诪讜 讛诐 讜讻讙讜驻讜 讚诪讜 诇讬讛 讜讘注讬谉 讬驻讛 诪砖讬讬专 诇讛诐 讻谞"诇.





讛诪讗讬专讬

砖讻"诪 砖讗诪专 讛诇讜讗转讜 诇驻诇谞讬 专"诇 讞讜讘 砖驻诇谞讬 讞讬讬讘 诇讬 讬讛讗 拽谞讜讬 诇驻诇谞讬 讚讘专讬讜 拽讬讬诪讬谉 讜讗注"驻 砖讛讘专讬讗 讗讬谞讜 诪拽谞讛 讛诇讜讗转讜 讗祝 讘拽谞讬谉 砖讛专讬 讗讬谉 诪讟讘注 谞拽谞讛 讘讞诇讬驻讬谉 讜讻诇 砖讻谉 诪诇讜讛 砖讗讬谞讛 讘注讬谉 讜讻谉 讗讬谞讜 谞拽谞讛 讗讙讘 拽专拽注 砖讗讬谉 诪讛 砖讗讬谞讜 讘注讬谉 谞拽谞讛 讗讙讘 拽专拽注 讜讻转讬讘讛 讜诪住讬专讛 讗讬谉 讻讗谉 砖讛专讬 讛诇讜讗讛 讝讜 讗祝 讘注诇 驻讛 讗谞讜 注住讜拽讬诐 讘讜 诪"诪 讛专讬 讬砖 诇讘专讬讗 讘讜 讚专讱 讛拽谞讗讛 讘诪注诪讚 砖诇砖转谉:



讜诪讻讗谉 讗转讛 诇诪讚 砖讚讬谉 诪注诪讚 砖诇砖转谉 拽谞讛 讗注"驻 砖诇讗 讗诪专 讛诇讜讛 讗谞讬 讗转谞诐 诇讱 讜砖诇讗 住诇拽 讗转 讛诪诪讞讛 讜讗讬谉 讗讜诪专讬诐 诪讻讬讜谉 砖诇讗 讗诪专 讝讛 讗谞讬 讗转谞诐 诇讱 讗讜诪专 诇讜 讛专讬 诇讗 拽讘诇转讬 诇驻专注诐 诇讱 讜讝讛 谞讜讞 诇讬 砖讬诪转讬谉 讬讜转专 诪诪讱 讜讻谉 讻诇 砖诇讗 住诇拽 讝讛 讗转 讛诪诪讞讛 讬讻讜诇 讛讜讗 诇讞讝讜专 讜诇转讘注讜 讗诐 专讜讗讛讜 诪砖讜驻注 讬讜转专 诪讝讛 讗诇讗 诪诪讬诇讗 谞注砖讛 讞讬讬讘 诇讝讛 讜谞住转诇拽 讛诪诪讞讛 讛讜讗讬诇 讜讛讘讬讗讜 讙讘讬 砖讻"诪 讗诇诪讗 砖讘专讬讗 讜砖讻"诪 砖讜讬谉 讘讜 讜讘专讗砖讜谉 砖诇 讙讬讟讬谉 讬转专讞讘讜 讛讚讘专讬诐 讘讚讬谉 诪注诪讚 砖诇砖转谉 讘注"讛 砖诪讗 转讗诪专 讜诪讛 讗谞讜 爪专讬讻讬谉 诇讛拽谞讗转 讛讘专讬讗 讘讛诇讜讗讛 诪讚专讱 诪注诪讚 砖诇砖转谉 讜讛诇讗 讗祝 讘诇讗 诪注诪讚 砖诇砖转谉 讬砖 诇讘专讬讗 讘讜 讚专讱 讛拽谞讗讛 讜讻讛讜讚讗讛 讻诪讜 砖讬转讘讗专 诇诪讟讛 讘诪注砖讛 砖诇 讗讬住讜专 讬砖 诪转专爪讬诐 砖讗讬谉 讛讜讚讗讛 拽讜谞讛 讗诇讗 讘驻拽讚讜谉 砖讛讜讗 讘注讬谉 讗讘诇 诪诇讜讛 砖诇讛讜爪讗讛 谞转谞讛 讗讬谞讛 谞拽谞讬转 讘讛讜讚讗讛 讜讗讬谉 讛讚讘专讬诐 谞专讗讬谉 讜诇注谞讬谉 讛拽讜砖讬讗 诪"诪 讗讬谞讜 专讜爪讛 讘讛讜讚讗转 诪讛 砖讗讬谞讜 讻谉:



讜诪"诪 讟注诐 讗讞专 讛讜讝讻专 讘讻讗谉 诇讛诇讜讗转讜 诇驻诇谞讬 砖谞拽谞讬转 讘砖讻"诪 讛讜讗讬诇 讜讬讜专砖 讬讜专砖讛 讜讻诇 砖谞拽谞讛 讘讬专讜砖讛 诪讗诇讬讛 谞拽谞讛 讘诪转谞转 砖讻讬讘 诪专注 诪讛 砖讗讬谉 讻谉 讘讚讬专转 讛讘讬转 讜讗讻讬诇转 驻讬专讜转 讛讚拽诇 砖讗讬谉 讬讜专砖 讬讜专砖诐 讘诇讗 讛讙讜祝 讜诪转讜讱 砖谞讬 转讬专讜爪讬谉 讗诇讜 专"诇 讛讜讗讬诇 讜讬讜专砖 讬讜专砖讛 讜讛拽谞讗讛 讘诪注诪讚 砖诇砖转谉 讬砖 砖谞住转驻拽 讗诐 讗讚诐 讬讻讜诇 诇讬转谉 讘诪转谞转 砖讻"诪 讛诇讜讗讛 砖讛诇讜讛 讻讜驻专讛 诇诪诇讜讛 讗讜 讙讝诇讛 砖讛专讬 讝讜 讬讜专砖 诪"诪 讬讜专砖讛 讗讘诇 诪"诪 讗讬谉 讘专讬讗 讬讻讜诇 诇讛拽谞讜转讛 讜讗祝 诇讚注转 讛讗讜诪专 砖讚讬谉 诪注诪讚 砖诇砖转谉 讛讜讗 讗祝 注诇 讻专讞讜 砖诇 诇讜讛 讻诪讜 砖讬转讘讗专 讘专讗砖讜谉 砖诇 讙讬讟讬谉 诪"诪 讚讜拽讗 讘讛诇讜讗讛 砖讗讬谞讜 讻讜驻专讛 讜讗注"驻 砖讬砖 爪讚讚讬谉 砖讻讜转讘讬谉 讘讛 讛专砖讗讛 讻诪讜 砖讛转讘讗专 讘拽诪讗 注' 讗' 砖诇讬讞讜转 讘注诇诪讗 讛讬讗 讜诇讗 讛拽谞讗讛 讜讻谉 讙讝诇讛 讗讬谉 讘讛 讚专讱 讛拽谞讗讛:



砖讻"诪 砖讗诪专 讘讛诇讜讗讛 讘砖讟专 转讛讗 诇驻诇谞讬 讗讬谉 住驻拽 砖拽谞讛 砖讛专讬 讗祝 讛讘专讬讗 讬砖 诇讜 讘讛 讛拽谞讗讛 讘讻转讬讘讛 讜诪住讬专讛 讜讙讗讜谞讬 住驻专讚 驻讬专砖讜 讻谉 注谞讬谉 讛诇讜讗转讜 诇驻诇谞讬:



讙讚讜诇讬 讞讻诪讬 爪专驻转 讻转讘讜 讘讞诪砖讬 砖诇 讻转讘讜转 谞"讛 讘' 砖讗诐 讗诪专 讛诇讜讗讛 砖驻诇谞讬 讞讬讬讘 诇讬 转讛讗 谞转讜谞讛 诇驻诇谞讬 讜讛讜讗 讘诪讚讬谞转 讛讬诐 讜拽谞讜 诪诪谞讜 拽谞讛 讗注"驻 砖讘讘专讬讗 讗讬谉 拽谞讬谉 讗诇讗 讘驻谞讬 讛讝讜讻讛 讜讗祝 讛诐 诪讜讞讬诐 讘讚讘专讬讛诐 诪爪讚 砖诪注砖讬诐 讘讻诇 讬讜诐 砖拽讜谞讬谉 砖诇讗 讘驻谞讬 讛讝讜讻讛 讜讗注"驻 砖讬专讗讛 讻谉 讘诪住讻转 拽讚讜砖讬谉 讻"讜 讘' 讘诪讛 砖讗诪专讜 讚诇讬转讬讛 诇诪拽讘诇 诪转谞讛 讗诇诪讗 砖讗讬谉 拽讜谞讬谉 砖诇讗 讘驻谞讬 诪拽讘诇 讗讬谉 住讜祝 讛讚讘专讬诐 讗诇讗 砖讘讞诇讬驻讬谉 爪专讬讱 讻诇讬讜 砖诇 拽讜谞讛 讗讜 砖诇 讗讞专 讘砖讘讬诇讜 讜讻讘专 讛拽砖讬谞讜 砖诐 讬拽谞讛 诇讜 注诇 讬讚讬 讗讞专 讘砖讘讬诇讜 讜转讬专爪谞讜 砖诇讗 诪爪讗 诪讬 砖讬拽谞讛 住讜讚专讜 讘砖讘讬诇讜 砖讛讬讛 讚专讻诐 砖讻诇讬讜 讗讜 住讜讚专讜 砖诇 拽讜谞讛 讛讬讛 谞砖讗专 讘讬讚 讛诪拽谞讛 讗讘诇 诪"诪 讻诇 砖诪讜爪讗 诇注砖讜转 讻谉 拽讜谞讬谉 诇讜 讗祝 砖诇讗 讘驻谞讬 讛诪拽讘诇:



砖讻"诪 砖爪讜讛 诇讛讬讜转 讛讘讬转 诇讗讞讚 讜讚讬专转讜 诇讗讞讚 讗讜 讘专讬讗 砖讛拽谞讛 讻谉 讜讻谉 讚拽诇 诇讗讞讚 讜驻讬专讜转 诇讗讞专 讛专讬 讛讻诇 诇讝讛 砖讝讻讛 讘讘讬转 讗讜 讘讚拽诇 讜讗讬谉 诇讗讞专 讘讜 讻诇讜诐 砖诇讗 砖讬讬专 诇讜 讘讙讜祝 讛讘讬转 讗讜 讛讚拽诇 讻诇讜诐 讗讘诇 讘专讬讗 砖讛拽谞讛 讛讘讬转 讗讜 讛讚拽诇 诇讗讞讚 讜砖讬讬专 讚讬专转讜 讗讜 驻讬专讜转讬讜 诇注爪诪讜 讻讙讜谉 砖讗诪专 讞讜抓 诪驻讬专讜转讬讜 讗注"驻 砖诇讗 驻讬专砖 砖讬讜专 诪拽讜诐 讝讻讛 讘讚讬专讛 讗讜 讘驻讬专讜转 诇讻诇 讗讜转讜 讝诪谉 砖拽爪讘 诇注爪诪讜 讗讜 诇注讜诇诐 讛讜讗 讜讬讜专砖讬讜 讗诐 诇讗 拽爪讘 讝诪谉 砖讻诇 诇讙讘讬 注爪诪讜 讘注讬谉 讬驻讛 讛讜讗 诪砖讬讬专 讜讗诐 讛拽谞讛 讗讜转诐 诇讗讞专 讗讞"讻 拽谞讛 讛砖谞讬 讜讛讜讗 讛讚讬谉 诇讚注转讬 讘砖讻"诪 砖砖讬讬专 驻讬专讜转 诇讬讜专砖讬讜 讛讗 讻诇 砖讛拽谞讛 讛讙讜祝 诇驻讬专讜转讬讜 拽谞讛 讜讛专讬 讛讜讗 讻诪讜讻专 讙讜祝 讛拽专拽注 诇讝诪谉 拽爪讜讘 讜讙讚讜诇讬 讛诪讞讘专讬诐 诪讞诇拽讬诐 讘讬谞讬讛诐 砖讛诇讜拽讞 讙讜祝 拽专拽注 诇讝诪谉 拽爪讜讘 讛专讬 讝讜 诪讻讬专讛 讜讘讜谞讛 讜讛讜专住 讜注讜砖讛 讘讙讜祝 讻讻诇 讞驻爪讜 讜诇住讜祝 讛讝诪谉 讞讜讝专转 诇讘注诇讬讛 讜拽讜谞讛 拽专拽注 诇驻讬专讜转讬讛 讗讬谞讜 讬讻讜诇 诇砖谞讜转 讘爪讜专转 讛拽专拽注 讜讻谉 讬砖 讛驻专砖 讘讬谞讜 诇砖讜讻专 砖讛拽讜谞讛 拽专拽注 诇驻讬专讜转 专砖讗讬 诇谞讟注讛 讜诇讝专注讛 讘讻诇 诪讬谉 砖讬专爪讛 诪讛 砖讗讬谉 讻谉 讘砖讜讻专 讻诪讜 砖讬转讘讗专 谞诪爪讗 拽讜谞讛 砖讚讛 诇驻讬专讜转 诇诪注诇讛 诪砖讜讻专 讜诇诪讟讛 诪诪讜讻专 讙讜祝 拽专拽注 诇讝诪谉 拽爪讜讘 讜讻谉 砖讛砖讜讻专 讗讬谞讜 专砖讗讬 诇讛砖讻讬专 讜讻诇 讛拽讜谞讛 诪拽谞讛 讻诇 诪讛 砖拽谞讛 讜诪"诪 讙讚讜诇讬 讛诪驻专砖讬诐 讻转讘讜 讘讛讙讛讜转讬讛诐 砖讗祝 讛诪讜讻专 诇讝诪谉 拽爪讜讘 讗讬谞讜 讘讜谞讛 讜讛讜专住 讗讗"讻 讘诪讜讻专讜 注讚 讛讬讜讘诇 讗讜 讘谞讻住讬 诇讱 讜讗讞专讬讱 诇驻诇谞讬 讜讗祝 讘谞讻住讬 诇讱 讜讗讞专讬讱 诇驻诇谞讬 砖诪讗 讚讜拽讗 讘讬专讜砖讛 讗讘诇 讘诪讻讬专讛 讻讙讜谉 谞讻住讬 诇讱 讘诪谞讛 讜讗讞专讬讱 诇驻诇谞讬 讘诪讗转讬诐 讜讘讚专讱 讛拽谞讗讛 讛讬讗讱 讛专讗砖讜谉 讘讜谞讛 讜讛讜专住 讜诪驻住讬讚 诇砖谞讬 讜讗祝 讛诐 讞讜讻讻讬诐 诇讜诪专 讻谉 诪驻谞讬 砖注诇 住驻拽 讝讛 谞转谉 讘讜 讛砖谞讬 讚诪讬诐:





专"讬 诪讬讙讗砖

讛讜讗讬诇 讜讬讜专砖 讬讜专砖讛 讻诇讜诪专 讛转诐 讘注谞讬谉 砖讻讬讘 诪专注 砖讗诪专 诪转谞转讜 诇驻诇讜谞讬 讛讬讬谞讜 讟注诪讗 讚拽谞讬 讗祝 注诇 讙讘 讚诇讬转讛 讘讘专讬讗 诪砖讜诐 讚诪转谞转 砖讻讬讘 诪专注 讻讬专讜砖讛 砖讜讬讜讛 专讘谞谉 讜讻讬 讛讬讻讬 讚讬讜专砖 讬专讬转 诇讛 诇讛诇讜讗讛 讛讻讬 谞诪讬 拽谞讬 诇讛 诪拽讘诇 诪转谞讛 诪讛 砖讗讬谉 讻谉 讘讬讚讜专 讜讬讗讻诇 砖诇讗 诪爪讬谞讜 诪讬 砖讬讜专砖 讛讚讬专讛 讜讛讗讻讬诇讛 讘诇讬 讛讙讜祝 讜专讘 讗讞讗 讘专讬讛 讚专讘 讗讬拽讗 讗诪专 讻讬讜谉 讚讗讬转讬讛 讘讘专讬讗 讘诪注诪讚 砖诇砖转谉 讗祝 注诇 驻讬 砖讗讬谞讜 讘专砖讜转讜 讜诇讗 讘讗讛 诇讬讚讜 讛讻讬 谞诪讬 拽谞讬讗 讘砖讻讬讘 诪专注 讗驻讬诇讜 讘诇讗 讛诪讞讗讛 讚讛讜讬讗 讛诪讞讗讛 讘讛讗 诪讬诇转讗 讻拽谞讬谉 讘注诇诪讗 讘砖讗专 诪讬诇讬 讜讻讬 讛讬讻讬 讚讘注诇诪讗 诪讗讬 讚讘注讬谞谉 拽谞讬谉 讘讘专讬讗 诪讬讚讬 讚诪拽谞讬 讘拽谞讬谉 讘砖讻讬讘 诪专注 诇讗 讘注讬 拽谞讬谉 讗诇讗 讘爪讜讗讛 讘注诇诪讗 住讙讬 诇讛 讛讻讬 谞诪讬 诇注谞讬谉 讛诪讞讗讛 讘专讬讗 讛讜讗 讚讘注讬 讛诪讞讗讛 讘诪注诪讚 砖诇砖转谉 讗讘诇 讘砖讻讬讘 诪专注 讘爪讜讗讛 讘注诇诪讗 住讙讬 谞诪爪讗 注讻砖讬讜 砖讝讛 砖讗诪专谞讜 诪讬诇转讗 讚讗讬转讗 讘讘专讬讗 讗讬转讗 讘砖讻讬讘 诪专注 讜讻讜' 讛诇讻讛 讛讬讗 讜讻诇 诪讛 砖讛讘专讬讗 讬讻讜诇 诇讛拽谞讜转 讘拽谞讬谉 砖讻讬讘 诪专注 讬讻讜诇 诇讛拽谞讜转 讘爪讜讗讛 讜讗驻讬诇讜 讘诇砖讜谉 讬讟讜诇 讜讬谞转谉 讜诪讗讬 讚讚诪讬 诇讬讛 讻讚拽讬讬诪讗 诇谉 讚讘专讬 砖讻讬讘 诪专注 讻讻转讜讘讬谉 讜讻诪住讜专讬谉 讚诪讜 讜诪讛 砖讗讬谉 讛讘专讬讗 讬讻讜诇 诇讛拽谞讜转 讻讙讜谉 讚讘专 砖诇讗 讘讗 诇注讜诇诐 讗讜 讚讘专 砖讗讬谉 诇讜 诪诪砖 讜讗讬谉 诇讜 讙讜祝 诪爪讜讬 讘注讜诇诐. 讙诐 砖"诪 讗讬谉 讬讻讜诇 诇讛拽谞讜转讜 讻诇诇. 讜注诇 讚讗 讗讬讘注讬讗 诇谉 讚拽诇 诇讗讞讚 讜驻讬专讜转 诇讗讞讚 诪讬 砖讬讬专 诪拽讜诐 驻讬专讬 讗讜 诇讗 (讻诇讜诪专 诪拽讜诐 驻讬专讜转 谞转谉 诇讜 讚讛讗讬 砖讬讜专 诇讗讜 砖讬讜专 诪诪砖 讛讜讗 讗诇讗 讻诇讜诪专 诪讬 讗诪专讬谞谉 讚诇讗 讛讜讬讗 诪转谞讛 讙诪讜专讛 讚讚诪讬 诇注讬诇 讬讚讜专 驻诇讜谞讬 讘讘讬转 讝讛 讬讗讻诇 驻诇讜谞讬 讚拽诇 讝讛 讜讛讻讗 谞诪讬 讻讬讜谉 讚讗诪专 驻讬专讜转讬讜 诇讗讞讚 讚诪讬 讻诪讗谉 讚诇讗 讬讛讬讘 诇讬讛 讻诇诇 诇专讗砖讜谉 诪讙讜祝 讛讚拽诇 讜讛讜讛 诪转谞讛 讚拽诪讗 诪砖讜讬讬专转 讜拽谞讬 砖谞讬. 讗讜 讚讗诪专讬谞谉 诇注讬诇 砖讬讬专 讚拽诇 诇注爪诪讜 讜谞转谉 讛驻讬专讜转 讗讘诇 讛讻讗 讚谞转谉 讛讚拽诇 讗诪专讬谞谉 讻讬 讛讬讻讬 讚诇讝讛 谞转谉 讙诐 诇讝讛 谞转谉 讜谞转谉 诇讜 诪拽讜诐 驻讬专讜转:





讬讚 专诪"讛

驻讛. 讜讚讬拽讬谞谉 讘讙诪专讗 诇诪讬诪专讗 讚拽住讘专 专"谞 诪讬诇转讗 讚讗讬转讗 讘讘专讬讗 讗讬转讛 讘砖讻讬讘 诪专注 诪讬诇转讗 讚诇讬转讗 讘专讬讗 诇讬转讛 讘砖讻讬讘 诪专注. 讻诇讜诪专 诪讬诇转讗 讚讗讬转讗 讘讘专讬讗 注诇 讬讚讬 讞讚 诪讗谞驻讬 讛拽谞讗讜转 诪讬拽谞讬讗 讘砖讻讬讘 诪专注 讘讗诪讬专讛, 讜诪讬诇转讗 讚诇讗 诪讬拽谞讬讗 讘讘专讬讗 讘讞讚 诪讗谞驻讬 讛拽谞讗讜转 诇讗 诪讬拽谞讬讗 讘砖讻讬讘 诪专注, 讜讛讗 讗诪专 专讘讗 讗"专 谞讞诪谉 砖讻讬讘 诪专注 砖讗诪专 讛诇讜讗转讬 诇驻诇讜谞讬 讛诇讜讗转讜 诇驻诇讜谞讬. 讻诇讜诪专 讗诐 讗诪专 讛诇讜讗讛 砖讬砖 诇讬 讘讬讚 驻诇讜谞讬 转讛讗 诇驻诇讜谞讬 讗讞专 讜讗驻讬' 讘诪诇讜讛 注诇 驻讛 讛诇讜讗转讜 诇驻诇讜谞讬, 讜讗注"讙 讚诇讬转讗 讘讘专讬讗. 讚讛讗 讗讬谉 讗讚诐 诪拽谞讛 诇讞讘专讜 讚讘专 砖讗讬谞讜 讘专砖讜转讜.



专讘 驻驻讗 讗诪专 砖讗谞讬 讛转诐 讛讜讗讬诇 讜讬讜专砖 讬讜专砖讛, 诪爪讬 诇讗拽谞讜讬讬 谞诪讬 讘诪转谞转 砖讻讬讘 诪专注, 讚讛讗 讗诪专讬' 诇注讬诇 讚诪转谞转 砖讻讬讘 诪专注 讻讬专讜砖讛 讚讗讜专讬讬转讗 砖讜讬讜讛 专讘谞谉, 讜讗讬转讗 谞诪讬 诇拽诪谉 (讘讘讗 讘转专讗 拽诪讟,讗) 讙讘讬 诪注砖讛 讚讗讬住讜专. 讜讻"转 讗讬 讛讻讬 讙讘讬 讚讬专转 讛讘讬转 讜驻讬专讜转 讛讚拽诇 诇讬拽谞讬 讛讜讗讬诇 讜讬讜专砖 讬讜专砖谉. 讛转诐 谞诪讬 讗讬谉 讛讬讜专砖 讬讜专砖 讗转 讛讚讬专讛 讘诇讗 讙讜祝 讜讘诇讗 驻讬专讜转 砖诇讗 讘讗讜 诇注讜诇诐 讗诇讗 讗诐 讻谉 讬讬专砖 讝讻讜转 讘讙讜祝 讛讘讬转 讜讘讙讜祝 讛讚拽诇. 专讘 讗讞讗 讘专讬讛 讚专讘 讗讬拽讗 讗诪专 讗祝 讗讬转讛 谞诪讬 诇讛讗 讚讛诇讜讗转讬 诇驻诇讜谞讬 讘讘专讬讗 讘诪注诪讚 砖诇砖转谉 讻讚专讘 讛讜谞讗 讗"专 讚讗诪专 专讘 讬讛讜讚讛 讗"专 讛讗讜诪专 诇讞讘讬专讜 诪谞讛 诇讬 讘讬讚讱 转谞讛讜 诇驻诇讜谞讬 讘诪注诪讚 砖诇砖转谉 拽谞讛.



诪讬讛讗 砖诪注讬谞谉 讚诪讬诇转讗 讚诪拽谞讬讗 讘讘专讬讗 讘讞讚 诪讗谞驻讬 讛拽谞讗讛 诪讬拽谞讬讗 讘砖讻讬讘 诪专注 讘讗诪讬专讛 讘注诇诪讗, 讜讚诇讗 诪拽谞讬讗 讘讘专讬讗 讘讞讚 诪讗谞驻讬 讛拽谞讗讛 诇讗 诪讬拽谞讬讗 讘砖讻讬讘 诪专注. 讜砖讻讬讘 诪专注 砖讗诪专 讛诇讜讗转讬 诇驻诇讜谞讬 讗驻讬' 诪诇讜讛 注"驻 拽谞讬 诇讛 讛讛讜讗 驻诇讜谞讬 讘讗诪讬专讛 讘注诇诪讗 讜诇讗 讘注讬 诪注诪讚 砖诇砖转谉, 讚讗讬 住"讚 讘注讬 诪注诪讚 砖诇砖转谉, 诪讗讬 讗爪讟专讬讱 诇讗砖诪讜注讬' 讙讘讬 砖讻讬讘 诪专注. 讜转讜 讛讗 讻讜诇讛讜 讗诪讜专讗讬 讚讗转讜 诇转专讜爪讬讛 讟注诪讬讛 讚专讘 谞讞诪谉 诇注谞讬讬谉 讗拽谞讜讬讬 讘讗诪讬专讛 讘注诇诪讗 讛讜讗 讚讟专讞讬 诇转专讜爪讛, 讚讛讗 砖讻讬讘 诪专注 砖讗诪专 拽讗诪专讬谞谉.



讘专诐 爪专讬讱 讗转 诇诪讬讚注 讚诪讬诇转讗 讚诪讬拽谞讬讗 讘讘专讬讗 讘讞讚 诪讗谞驻讬 讛拽谞讗讜转 讚拽讗诪专讬' 讚诪拽谞讬讗 讘砖讻讬讘 诪专注 讘讗诪讬专讛 讘注诇诪讗, 诇讗讜 诇诪讬诪专讗 讚诇讗 拽谞讜 转专讜讬讛讜 讗诇讗 讘讞讚 诇讬砖谞讗, 讚讛讗 诇讬砖谞讗 讚转谞讜 讜转谞转谉 讜讻讬讜爪讗 讘讛谉 讚拽谞讜 讘砖"诪 讜诇讗 拽谞讜 讘讘专讬讗 讗驻讬' 讘讞讚 诪讗谞驻讬 讛拽谞讗讜转, 讗诇讗 讗讙讜祝 讛讚讘专 讛谞拽谞讛 砖谞驻诇 注诇讬讜 诇砖讜谉 讛讛拽谞讗讛 讘讘专讬讗 讜诇砖讜谉 讛爪讜讗讛 讗讜 讛讛拽谞讗讛 讘砖"诪 拽讗诪专讬', 讚讻诇 诪讬诇转讗 讚诪拽谞讬讗 讘讘专讬讗 讘讞讚 诪讗谞驻讬 讛拽谞讗讜转 讘诇讬砖谞讗 讚诪讜讻讞 讚诇砖讜谉 讛拽谞讗讛 讛讜讗 诪讬拽谞讬讗 讘砖"诪 讗驻讬' 讘讗诪讬专讛 讘注诇诪讗 讜讗驻讬' 讘诇讬砖谞讗 讚诇讗 诪讛谞讬 讘讘专讬讗, 讜诪讬诇转讗 讚诇讗 诪拽谞讬讗 讘讘专讬讗 讗驻讬' 讘讞讚 诪讗谞驻讬 讛拽谞讗讜转, 讻讙讜谉 讛讚讬专讛 (砖讬砖) [砖讗讬谉] 讘讛 诪诪砖 讜驻讬专讜转 砖诇讗 讘讗讜 诇注讜诇诐 诇讗 诪拽谞讬讗 讘砖"诪 诇讗 讘诇砖讜谉 讛拽谞讗讛 讜诇讗 讘诇砖讜谉 爪讜讗讛. 讜讛谞讬 诪讬诇讬 诇注谞讬谉 诪讬讚讬 讚讘专 讗拽谞讜讬讬 讛讜讗 讜诪讬讚讬 讚诇讗讜 讘专 讗拽谞讜讬讬 讛讜讗, 讗讘诇 讘诇讬砖谞讗 讚讛拽谞讗讛 诇讗 讚诪讜 诇讛讚讚讬, 讻讚讘注谞谉 诇讘专讜专讬 诇拽诪谉 讙讘讬 砖诪注转讗 讚讬讟讜诇 讜讬讞讝讬拽 讜诪讗讬 讚讚诪讬 诇讛讜:



驻讜. 讜砖诪注讬谞谉 谞诪讬 讚诪诇讜讛 讚讗讬转讛 讘专砖讜转讗 讚讗讞专讬谞讬 诇讗 诪爪讬 讘专讬讗 诇讗拽谞讜讬讬 讙讜驻讛 讻诇 讛讬讻讗 讚讗讬转讗 拽谞讬谉 讙诪讜专 讗诇讗 讘诪注诪讚 砖诇砖转谉, 讚讗讬 住"讚 讗讬讻讗 讗谞驻讗 讗讞专讬谞讗 (诇讬诪讗) [诇诪讛] 诇讬 诇诪谞拽讟 讛讗讬 讗谞驻讗 讚讛讜讬 讛讬诇讻转讗 讘诇讗 讟注诪讗. 讗诇讗 诪砖讜诐 讚讘讗谞驻讗 讗讞专讬谞讗 诇讗 诪爪讬 诇讗拽谞讜讬讬. 讜讛"诪 讘讛拽谞讗讛, 讗讘诇 讘讛讜讚讗讛 讛讬讻讗 讚讗讜讚讬 讚讛讗讬 诪诪讜谞讗 讚驻诇谞讬讗 讛讜讗 讚讻讬 讛讛讜讗 驻诇谞讬讗, 讚讛讜讚讗转 讘注"讚 讻诪讗讛 注讚讬诐. 讜讛讬讬谞讜 讟注诪讗 讚诇讗 讗讜拽讬诪谞讗 讛讻讗 诇讛拽谞讗讛 讚诪拽谞讬 讘讛 讘专讬讗 诇讛诇讜讗转讜 诇讗讞专讬谞讬 注"讬 讛讜讚讗讛, 诪砖讜诐 讚讻讬 拽讗 诪讬讬专讬 讛讻讗 讘砖讻讬讘 诪专注 讘诪转谞讛 拽讗 诪讬讬专讬 讚拽讗 讘注讬 诇讗拽谞讜讬讬 讘诪诇讜讛 讻诪转谞讛 诇讛讛讜讗 驻诇谞讬讗, 讗讘诇 讛讜讚讗讛 讚诪讜讚讬 讚讛讗讬 诪诪讜谞讗 讚驻诇谞讬讗 讛讜讗 诇讗讜 诪转谞讛 讛讬讗, 讚讗讬讻讗 诇诪讬诪专 诪注讬拽专讗 讚讬讚讬讛 讛讜讛, 讗"谞 讘诪注诪讚 砖诇砖转谉 讗拽谞讬讬讛 谞讛诇讬讛 诪拽诪讬 讛讻讬谉, 讜诪"诪 诇讗讜 讘讛讗讬 讛讜讚讗讛 讚讛砖转讗 拽讗 拽谞讬 诇讬讛, 讗诇讗 讙诇讜讬讬 诪讬诇转讗 讘注诇诪讗 讛讬讗 讜诇专讗讬讛 讘注诇诪讗 拽讬诪讗 讜诇讗 诇讛拽谞讗讛. 讛讬诇讻讱 讗注"讙 讚诪砖讻讞转 诇讛 谞诪讬 讘讘专讬讗 讚讬谞讗 讛讜讗 讚诇讗 诇拽谞讬 讘砖讻讬讘 诪专注 讚专讱 诪转谞讛 讗诇讗 讚专讱 讛讜讚讗讛 讚讛讗 讘讘专讬讗 诇讗 诪爪讬 诪拽谞讬 诇讬讛 讚专讱 诪转谞讛, 讜讗诪讟讜诇 讛讻讬 讗爪讟专讬讱 诇诪谞拽讟 讘讘专讬讗 讗谞驻讗 讚诪注诪讚 砖诇砖转谉 讚讛讜讬 讚专讱 诪转谞讛. 讜讛讛讬讗 讚讙专住讬' 诇拽诪谉 (讘讘讗 讘转专讗 拽诪讟,讗) 砖讻讬讘 诪专注 砖讛讜讚讛 诪讛讜, 诇讗讜 诪砖讜诐 讚讘专讬讗 诇讗 诪讛谞讬讗 讘讬讛 讛讜讚讗讛, 讗诇讗 诇注谞讬谉 讞讝专讛 拽讗 诪讘注讬讗 诇谉 讻讚讘注谞谉 诇诪讬诪专 拽诪谉:



驻讝. 讛专讬 讗诪专讜* 砖讻讬讘 诪专注 砖讗诪专 讬讚讜专 驻诇讜谞讬 讘讘讬转 讝讛 讜讬讗讻诇 驻诇讜谞讬 驻讬专讜转 讚拽诇 讝讛 诇讗 讗诪专 讻诇讜诐 注讚 砖讬讗诪专 转谞讜 讘讬转 讝讛 诇驻诇讜谞讬 讜讬讚讜专 讘讜 转谞讜 讚拽诇 讝讛 诇驻诇讜谞讬 讜讬讗讻诇 驻讬专讜转讬讜, 讚讗砖转讻讞 讚讗拽谞讬 诇讬讛 讘讘讬转 诪拽讜诐 讛讚讬专讛 讜讘讚拽诇 诪拽讜诐 讛驻讬专讜转. 讗讬讘注讬讗 诇讛讜 讚拽诇 诇讗讞讚 讜驻讬专讜转讬讜 诇讗讞讚 诪讛讜 诪讬 砖讬讬专 诪拽讜诐 驻讬专讬 讗讜 诇讗. 讻诇讜诪专 讗诐 讛拽谞讛 讚拽诇 诇讗讞讚 讜驻讬专讜转讬讜 诇讗讞专 诪讛讜, 诪讬 讗诪专讬谞谉 讻讬 讗讬讻讜讜谉 诇讗拽谞讜讬讬 讙讜祝 讛讚拽诇 诇讗讞讚 谞转讻讜讜谉 诇砖讬讬专 讘讛拽谞讗讛 讝讜 诪拽讜诐 讛驻讬专讜转 讻讚讬 诇讛拽谞讜转讜 诇砖谞讬 砖讛拽谞讛 诇讜 讗转 讛驻讬专讜转, 讜讻讬讜谉 讚砖讬讬专 诪拽讜诐 驻讬专讜转 讘讚拽诇 拽谞讬 诇讛讜 讛讛讜讗 讗讞专 诇驻讬专讜转 讗讙讘 诪拽讜诪谉, 讗讜 讚讬诇诪讗 诇讗 砖讬讬专 诪拽讜诐 驻讬专讬 讜诇讗 拽谞讬 诪专讬 驻讬专讬 讜诇讗 诪讬讚讬, 讜诪讙讜 讚诇讗 砖讬讬专 诪拽讜诐 驻讬专讬 讘讚拽诇 讗砖转讻讞 讚拽谞讬讗 讛讗讬讱 讗讞专讬谞讗 诇讻讜诇讬讛 讚拽诇 讘诇讗 砖讬讜专, 讜讻讬讜谉 讚拽谞讬讬讛 讘诇讗 砖讬讜专 诪诪讬诇讗 拽谞讬 诇讛讜 谞诪讬 诇驻讬专讬 讚讬诇讬讛, 讚驻讬专讬 讚讚拽诇 讚谞驻砖讬讛 拽讗 讗讻讬诇. 讜诇讗 讚讗诪讬 诇讗转 讜讞诪讜专 诇讟注诪讗 讚诪"讚 拽谞讛 诪讞爪讛, 讚讗诇讜 讛转诐 驻诇讙讗 讚讗讬讻讜讜谉 诇讗拽谞讜讬讬 诇讬讛 诇讛讗讬 诇讗 砖讬讬讱 讘驻诇讙讗 讚讛讗讬讱, 讗讘诇 讛讻讗 讘驻讬专讬 讘讚拽诇 砖讬讻讬, 讻诇 讛讬讻讗 讚诇讗 砖讬讬专 讘讚拽诇 讘驻讬专讬 谞诪讬 诇讗 砖讬讬专.



讗转"诇 诇讗 砖讬讬专 诪拽讜诐 驻讬专讬 讜诪诪讬诇讗 拽谞讬 讘注诇 讛讚拽诇 讻讜诇讬讛 讻讚驻专讬砖谞讗, 讗讻转讬 转讬讘注讬 诇讱 诇注爪诪讜 诪讗讬. 讻诇讜诪专 讛讬讻讗 讚讛拽谞讛 讚拽诇 诇讗讞讚 讜砖讬讬专 驻讬专讜转讬讜 诇注爪诪讜 诪讗讬, 诪讬 砖讬讬专 诪拽讜诐 驻讬专讬 讗讜 诇讗. 讜驻砖讬讟 专讘讗 诪砖诪讬讛 讚专"谞 讗诐 转诪爪讬 诇讜诪专 讚拽诇 诇讗讞讚 讜砖讬讬专 驻讬专讜转讬讜 诇驻谞讬讜, 讻诇讜诪专 诇注爪诪讜, 砖讬讬专 诪拽讜诐 驻讬专讬 诪讗讬 讟注诪讗 讻诇 诇讙讘讬 谞驻砖讬讛 讻讬 诪砖讬讬专 讘注讬谉 讬驻讛 诪砖讬讬专. 讜讗驻讬' 诇专讘讬 注拽讬讘讗 讚讗诪专 (诇注讬诇 讘讘讗 讘转专讗 住讚,讗) 诪讜讻专 讘注讬谉 讬驻讛 诪讜讻专, 讛"诪 诪住转诪讗, 讗讘诇 诪讗讬 讚砖讬讬专 讘驻讬专讜砖 讜讚讗讬 讻讬 砖讬讬专讬讛 诇诪讛讜讬 砖讬讜专 讛讜讗 讚砖讬讬专讬讛, 讜讗讬 诇讗 砖讬讬专 诪拽讜诐 驻讬专讬 诇讗讜 砖讬讜专 讛讜讗, 讜讻讬讜谉 讚砖讬讬专 注诇 讻专讞讬讱 诪拽讜诐 驻讬专讬 谞诪讬 砖讬讬专. 诪讬讚讬 讚讛讜讛 讗诪注砖专 讻讚讗讬转讛 讘驻专拽 讛诪讜讻专 讗转 讛讘讬转 (诇注讬诇 讘讘讗 讘转专讗 住讙,讗). 转讚注 谞诪讬 诪讚拽讗 诪讬讘注讬讗 诇谉 讛讬讻讗 讚砖讬讬专 驻讬专讬 诇谞驻砖讬讛 讗讬 讛讜讬 砖讬讜专 讜讗讬 诇讗, 讚砖"诪 讚讗讬 讛讜讛 住讘讬专讗 诇谉 讚诇讗 砖讬讬专 诪拽讜诐 驻讬专讬 讛讜讛 拽谞讬 诇讬讛 诪拽讘诇 诪转谞讛 诇讚拽诇 讜驻讬专讜转讬讜, 讚讗讬 诇讗 诪讗谉 拽谞讬 诇讛讜, 砖"诪 讚诇讙讘讬 讚拽诇 诇讗讞讚 讜驻讬专讜转讬讜 诇讗讞讚 讚拽讬诪讗 诇谉 诇讗 砖讬讬专 诪拽讜诐 驻讬专讬 拽谞讬 诇讛讜 讘注诇 讛讚拽诇 诇驻讬专讬 讗讙讘 讚拽诇 讻讚驻专讬砖谞讗:





转讜住驻讜转 专讬"讚

(讬讘) 专讘 驻驻讗 讗诪专 讛讜讗讬诇 讜讬讜专砖 讬讜专砖讛. 驻讬' 讗讘诇 驻讬专讜转 砖诇讗 讘讗讜 诇注讜诇诐 讗讬谉 讛讬讜专砖 讬讜专砖诐 砖讗讬谞讜 讬讜专砖 讗诇讗 讙讜祝 讛讗讬诇谞讜转 讜讗讞"讻 讙讚讬诇讬诐 讛驻讬专讜转 讘讗讬诇谞讜转讬讜 讜讗讬谞讜 讬讜专砖诐 诪讻讞 讗讘讬讜 砖讛专讬 讗讬谉 讘注"讞 讙讜讘讛 诪讛诐:





砖讬讟讛 诪拽讜讘爪转

讗谞谉 讗讚专讬砖 诇拽讬砖 诪转谞讬谞谉 诇讛 讚讗诪专 专讬砖 诇拽讬砖 讛诪讜讻专 讘讬转 诇讞讘专讜 讜讗诪专 诇讜 注诇 诪谞转 砖讚讬讜讟讗 讛注诇讬讜谞讛 砖诇讬 讚讬讜讟讗 讛注诇讬讜谞讛 砖诇讜. 驻讬专讜砖 讚讬讜讟讗 注诇讬讛 砖讬砖 诇讛 讙讙 诪注拽讛 讙讘讜讛 注砖专讛 讟驻讞讬诐 讜讗诪专讬谞谉 讘驻专拽 讛诪讜讻专 讗转 讛讘讬转 诇诪讗讬 讛诇讻转讗 驻讬专讜砖 讛诇讗 诪砖讜讬讬专转 讛讬讗 讘诇讗 转谞讗讬 讻讚转谞谉 讜诇讗 讗转 讛讙讙 讘讝诪谉 砖讬砖 诇讜 诪注拽讛 讙讘讜讛 注砖专讛 讟驻讞讬诐 专讘 讝讘讬讚 讗诪专 砖讗诐 专爪讛 诇讛讜爪讬讗 讘讛 讝讬讝讬谉 诪讜爪讬讗 讚专砖讬谞谉 诇讬砖谞讗 讬转讬专讗 讜讗诪专讬谞谉 讚讛讻讬 拽讗诪专 注诇 诪谞转 砖讚讬讜讟讗 讛注诇讬讜谞讛 砖诇讬 诇讻诇 转砖诪讬砖讬诐 诇讛讜爪讬讗 讝讬讝讬谉 诇讞爪专 砖诪讻专转讬 诇讱. 专讘 驻驻讗 讗诪专 砖讗诐 专爪讛 诇讘谞讜转 注诇讬讛 注诇 讙讘讛 讘讜谞讛. 驻讬专讜砖 讗诐 谞驻诇讛 讛讚讬讜讟讗 讛讚专 讘谞讬 讜讛讻讬 诪驻专砖 诇讛 讛转诐 讘诪住拽谞讗 讚砖诪注转讗.  


讛讜讗讬诇 讜讬讜专砖 讬讜专砖讛. 讜诪讬讛讜 讬讚讜专 驻诇讜谞讬 讘讘讬转 讝讛 讜讬讗讻诇 驻讬专讜转 讚拽诇 讝讛 诇讗 讗诪专 讻诇讜诐 讗祝 注诇 讙讘 讚讬讜专砖 讬讜专砖讛 讛讜讗讬诇 讜讬讻讜诇 诇讬转谉 讘诇砖讜谉 砖诪讜注讬诇 讘讘专讬讗. 讗讬 谞诪讬 诇讗 诪砖讻讞转 诇讛 讬专讜砖讛 讚讬专讛 讜驻讬专讜转 讚拽诇 讗祝 讗诐 砖讻专 讘讬转 讜诪转 转讜讱 讛讝诪谉 砖讻讬专讜转 诇讬讜诪讬讛 诪诪讻专 讛讜讗 讜讛讙讜祝 拽谞讜讬 诇讜 注讚 讛讝诪谉. 转讜住驻讬 讛专讗"砖 讝"诇.  
讗诪专 专讘 驻驻讗 讛讜讗讬诇 讜讬讜专砖 讬讜专砖讛 讜诇驻讬 讝讛 讗讜讬专 讛讘讬转 谞诪讬 讚讗讬转讬讛 讘讬专讜砖讛 讘诇讗 讙讜祝 讻讙讜谉 诪讬 砖砖讬讬专 讗讜讬专 诇驻谞讬讜 砖诪讜专讬砖讜 诇讬讜专砖讬讜 讗讬转讬讛 谞诪讬 讘砖讻讬讘 诪专注. 讜诪讬讛讜 讟注诪讗 讚专讘 驻驻讗 诇讗 住诇讬拽 讗诇讗 讛讬讬谞讜 讟注诪讗 诪砖讜诐 讚讘讘专讬讗 讗讬转讬讛 讜讻讚专讘 讛讜谞讗 讚讗诪专 专讘 讛讜谞讗 讗诪专 专讘 诪谞讛 诇讬 讘讬讚讱 转谞讛讜 诇驻诇讜谞讬 讘诪注诪讚 砖诇砖转谉 拽谞讛 讛讬诇讻讱 讗讜讬专 讚诇讬转讬讛 讘讘专讬讗 讘砖讜诐 注谞讬谉 讗诇讗 讗讙讘 拽专拽注 诇讗 诪讬拽谞讬 谞诪讬 讘诪转谞转 砖讻讬讘 诪专注 讗诇讗 注诐 讛拽专拽注. 讛专"谉 讝"诇. 


讜讝讛 诇砖讜谉 讛专讗"诐 讝"诇: 讜讗拽砖讬谞谉 诇诪讬诪专 讚住讘专 专讘 谞讞诪谉 讚诪讬诇转讗 讚讗讬转讬讛 讘讘专讬讗 讻讜'. 讜讛讗 讗诪专 专讘 谞讞诪谉 砖讻讬讘 诪专注 砖讗诪专 讛诇讜讗转讬 诇驻诇讜谞讬 讛诇讜讗转讜 诇驻诇讜谞讬. 驻讬专讜砖 讘爪讜讜讗讛 讘注诇诪讗 讜讛诇讗 讗祝 注诇 讙讘 讚诇讬转讬讛 讘讘专讬讗 讚讛讗 讗祝 注诇 驻讬 砖拽谞讜 诪讬讚讜 砖谞转谉 讛诇讜讗转讜 诇驻诇讜谞讬 讗讬谉 讗讜转讜 驻诇讜谞讬 拽讜谞讛 讗讜转讛 讛诇讜讗讛 诪砖讜诐 讚诪诇讜讛 诇讛讜爪讗讛 谞讬转谞讛 讜讗讬谉 讛讙讜祝 诪爪讜讬 讘注讜诇诐 讗驻讬诇讜 讛讻讬 讗讬转讬讛 讘砖讻讬讘 诪专注 讛讻讬 谞诪讬 诇注谞讬谉 讬讚讜专 讜讬讗讻诇 讗祝 注诇 讙讘 讚诪注砖讛 讚讚讘讜专 讘注诇诪讗 讛讜讗 讜讗讬谞讜 讚讘专 砖讬砖 讘讜 诪诪砖 讜讙讜祝 诪爪讜讬 讘注讜诇诐 谞讬讛讜讬 拽谞讬谉 讘砖讻讬讘 诪专注. 讜诪讛讚专讬谞谉 讛讜讗讬诇 讜讬讜专砖 讬讜专砖讛. 讻诇讜诪专 讛转诐 讘注谞讬谉 砖讻讬讘 诪专注 砖讗诪专 讛诇讜讗转讬 诇驻诇讜谞讬 讛讬讬谞讜 讟注诪讗 讚拽谞讬 讜讗祝 注诇 讙讘 讚诇讬转讬讛 讘讘专讬讗 诪砖讜诐 讚诪转谞转 砖讻讬讘 诪专注 讻讬专讜砖讛 砖讜讬讜讛 专讘谞谉 讜讻讬 讛讬讻讬 讚讬讜专砖 讬专讬砖 诇讛诇讜讗讛 (讛诐) 讛讻讬 谞诪讬 拽谞讬 诇讬讛 诪拽讘诇 讛诪转谞讛 诪讛 砖讗讬谉 讻谉 讘讬讚讜专 讜讬讗讻诇 砖诇讗 诪爪讬谞讜 诪讬 砖讬讜专砖 讛讚讬专讛 讜讛讗讻讬诇讛 讘诇讘讚 讘诇讬 讛讙讜祝. 专讘 讗讞讗 讘专讬讛 讚专讘 讗讬拽讗 讗诪专 讛讗 讚讗诪专讬谞谉 砖讻讬讘 诪专注 砖讗诪专 讛诇讜讗转讬 讻讜' 诪砖讜诐 讚诪砖讻讞转 诇讛 谞诪讬 讘讘专讬讗 讜讻讚专讘 讛讜谞讗 讻讜' 讜讻讬讜谉 砖讗转讛 诪讜爪讗 讚专讱 讘讘专讬讗 诇讛拽谞讜转 讘讜 讛讛诇讜讗讛 讘诪注诪讚 砖诇砖转谉 讜讗祝 注诇 驻讬 砖讗讬谞讛 讘专砖讜转讜 讜诇讗 讘讗讛 诇讬讚讜 诪砖讜诐 讛讻讬 拽谞讬讗 讘砖讻讬讘 诪专注 讜讗驻讬诇讜 讘诇讗 讛诪讞讗讛 讚讛讜讛 诇讬讛 讛诪讞讗讛 讘讛讗 诪讬诇转讗 讻拽谞讬谉 讘注诇诪讗 讘砖讗专 诪讬诇讬 讜讻讬 讛讬讻讬 讚讘注诇诪讗 讛讘专讬讗 讛讜讗 讚讘注讬 拽谞讬谉 讘诪讬诇转讗 讚讗驻砖专 诇讬讛 诇讗拽谞讜讬讬 讜砖讻讬讘 诪专注 诇讗 讘注讬 拽谞讬谉 讗诇讗 讘爪讜讜讗讛 讘注诇诪讗 住讙讬 诇讬讛 (讛诐) 讛讻讬 谞诪讬 诇注谞讬谉 讛诪讞讗转 讘专讬讗 讛讜讗 讚讘注讬 讛诪讞讗讛 讘诪注诪讚 砖诇砖转谉 讗讘诇 砖讻讬讘 诪专注 讘爪讜讜讗讛 讘注诇诪讗 住讙讬 诇讬讛 诇讗拽谞讜讬讬 诇讛讛讬讗 诪诇讜讛 讚诪拽谞讛 诇讛 讛讘专讬讗 讘诪注诪讚 砖诇砖转谉. 谞诪爪讗 注讻砖讬讜 砖讝讛 砖讗诪专谞讜 诪讬诇转讗 讚讗讬转讬讛 讘讘专讬讗 讗讬转讬讛 讘砖讻讬讘 诪专注 讚诇讬转讬讛 讘讘专讬讗 讻讜' 讛诇讻讛 讛讬讗 讜讻诇 诪讛 砖讛讘专讬讗 讬讻讜诇 诇讛拽谞讜转讜 讘拽谞讬谉 讬讻讜诇 砖讻讬讘 诪专注 诇讛拽谞讜转讜 讘爪讜讜讗讛 讜讗驻讬诇讜 讘诇砖讜谉 讬讟讜诇 讜讬谞转谉 讜诪讗讬 讚讚诪讬 诇讬讛 讻讚拽讬诐 诇谉 讚讘专讬 砖讻讬讘 诪专注 讻讻转讜讘讬诐 讻讜' 讜诪讛 砖讗讬谉 讛讘专讬讗 讬讻讜诇 诇讛拽谞讜转讛 讻讙讜谉 (讚讘专 砖诇讗 讘讗 诇注讜诇诐) 讚讘专 砖讗讬谉 讘讜 诪诪砖 讜讗讬谉 诇讜 讙讜祝 诪爪讜讬 讘注讜诇诐 讙诐 砖讻讬讘 诪专注 讗讬谞讜 讬讻讜诇 诇讛拽谞讜转讜 讻诇诇. 讜注诇 讚讗 讗讬讘注讬讗 诇谉 讚拽诇 诇讗讞专 讜驻讬专讜转 诇讗讞专 诪讛讜 诪讬 诪砖讬讬专 讘讚拽诇 诪拽讜诐 讛驻讬专讜转 砖谞诪爪讗 砖讛拽谞讛 诇讜 诇讘注诇 讛驻讬专讜转 诪拽讜诐 讛驻讬专讜转 讘讚拽诇 砖讛讜讗 讙讜祝 诪爪讜讬 讜讚讘专 砖讬砖 诇讜 诪诪砖 讗讜 诇讗 讗诐 转诪爪讗 诇讜诪专 诇讗讞专 诇讗 砖讬讬专 诇注爪诪讜 诪讗讬 讻诇讜诪专 讗诐 谞转谉 讚拽诇 诇讗讞专 讜砖讬讬专 驻讬专讜转讬讜 诇注爪诪讛 诪讗讬 诪讬 讗诪专讬谞谉 讚砖讬讜专讬 砖讬讬专 诪拽讜诐 驻讬专讬 讗讜 讚讬诇诪讗 诇讗 砖讬讬专 讜讻讬讜谉 讚诇讗 砖讬讬专 砖谞诪爪讗 砖讙讜祝 讛讚拽诇 讻讘专 拽谞讗讜 讗讜转讜 讗讞专 诪诪讬诇讗 拽谞讛 讙诐 驻讬专讜转讬讜 讜谞住转诇拽 诪讛诐 讛谞讜转谉 诇讙诪专讬. 讜讗住讬拽谞讗 诇讗讞专 诇讗 讛讜讬 砖讬讜专 诇注爪诪讜 讛讜讬 砖讬讜专 讚讻诇 诇讙讘讬 谞驻砖讬讛 砖讬讜专讬 砖讬讬专. 讜讛讻讬 谞诪讬 讗讬讘注讬讗 诇谉 讙讘讬 讘讬转 讜讚讬讜讟讗 讜讗住讬拽谞讗 谞诪讬 讚诇讗讞专 诇讗 讛讜讬 砖讬讜专 讗讘诇 诇讙讘讬 谞驻砖讬讛 砖讬讜专讬 砖讬讬专. 讜讛讻讬 谞诪讬 讗讬讘注讬讗 诇谉 讙讘讬 讘讬转 诪拽讜诐 讚讬讜讟讗 讜谞诪爪讗 砖诇讗 讛拽谞讛 诇讜 讚讘专 砖讬砖 诇讜 讙讜祝 讗诇讗 讚讘专 砖讗讬谉 诇讜 诪诪砖 讜讗讬谉 诇讜 讙讜祝 讗讘诇 诇注爪诪讜 砖讬讜专讬 砖讬讬专. 讛专讗"诐 讝"诇. 
讜专砖谞"诐 讝"诇 驻讬专砖 讚拽诇 诇讗讞讚 讜驻讬专讜转讬讜 诇讗讞专 诪讛讜 讗诐 谞转谉 讚拽诇 诇讗讞讚 讜谞诪诇讱 讜讞讝专 讜谞转谉 讛驻讬专讜转 诇砖谞讬 讘讻讛讗讬 讙讜讜谞讗 讗诪专讬谞谉 诇拽诪谉 讚讛讜讬 砖讬讜专 诪讬 讗诪专讬谞谉 讻砖谞转谉 诇专讗砖讜谉 讛讚拽诇 砖讬讬专 讗转 讛驻讬专讜转 讜诪拽讜诐 讛驻讬专讜转 讜讻谉 讻砖谞转谉 诇砖谞讬 讛驻讬专讜转 砖讬讬专 注讚讬讬谉 诇注爪诪讜 诪拽讜诐 讛驻讬专讜转 讜讗讬诇谉 讛诪讞讜讘专 诇拽专拽注 讻拽专拽注 讚诪讬 讜诪转谞转 砖谞讬讛诐 诪转谞讛 砖讛专讬 砖讬讬专 诇注爪诪讜 讜诪爪讟专祝 砖讬讜专 讝讛 注诐 谞讻住讬诐 讗讞专讬诐 砖砖讬讬专 讜讬砖 讘讬谉 讻讜诇诐 讻讚讬 驻专谞住转讜 讜讗诐 注讜诪讚 讗讬谞讜 讞讜讝专 讘砖谞讬讛诐 讜讛讜讗 讚讗讬讻讗 拽谞讬谉 讗讜 诇讗 砖讬讬专 诪拽讜诐 驻讬专讜转 讜讙诐 讛专讗砖讜谉 诇讗 拽谞讛 讚驻讬专讬 诇讗 讛讜讬 砖讬讜专 讚注讚讬讬谉 诇讗 讘讗讜 讛驻讬专讜转 诇注讜诇诐 讗讜 砖诪讗 诇讗 诪讬讘注讬讗 诇讬讛 讗诇讗 诇讗讜转讜 砖谞转谉 讛驻讬专讜转 讗讘诇 讘注诇 讛讚拽诇 拽谞讛 砖讛专讬 砖讬讬专 讛驻讬专讜转. 讜拽砖讛 诇驻讬专讜砖讜 诇讗 讛讜讛 诇讬讛 诇诪讬诪专 讜驻讬专讜转讬讜 诇讗讞专 讚讬讗讻诇 驻诇讜谞讬 驻讬专讜转 讚拽诇 讝讛 诇讗 讗诪专 讻诇讜诐 讛讻讬 讗讬讘注讬 诇讬讛 诇诪讬诪专 讚拽诇 诇讗讞讚 讜讚拽诇 诇驻讬专讜转讬讜 诇讗讞专 讜讗祝 注诇 讙讘 讚谞转谉 讛讚拽诇 诇讗讞专 诪爪讬 诇诪讬诪专 诇砖谞讬 讚拽诇 诇驻讬专讜转讬讜 讚诇专讗砖讜谉 诇讗 谞转谉 讗诇讗 讛注爪讬诐 诇讻砖讬讬讘砖 讜诇砖谞讬 谞转谉 讙讜祝 讛讚拽诇 砖砖讬讬专 诇注爪诪讜 诇讬谞讬拽转 讛驻讬专讜转 讘注讜讚讜 诇讞. 讜注讜讚 讚诪砖诪注 讚诇讗 诪住驻拽讗 诇讬讛 讘谞转讬谞转 讛驻讬专讜转 讗诇讗 讗诐 注诪讚 讞讜讝专 讗讘诇 讗诐 诪转 驻砖讬讟讗 诇讬讛 讚拽谞讛 讛驻讬专讜转 讜讗诪讗讬 讜讛讗 讻讬讜谉 讚诪住驻拽讗 诇讬讛 讗诐 诇讗 谞转谉 诇专讗砖讜谉 诪拽讜诐 驻讬专讬 讛讗讬讱 讬拽谞讛 诇砖谞讬 讛驻讬专讜转 讛讬讬谞讜 讬讗讻诇 驻诇讜谞讬 驻讬专讜转 讚拽诇 讝讛 讚讗讬谞讜 讬讻讜诇 诇讛拽谞讜转 讛驻讬专讜转 讗诐 诇讗 砖讬讬专 诪拽讜诐 讛驻讬专讜转 讻讚讗诪专讬谞谉 诇注讬诇 驻专拽 讛诪讜讻专 讗转 讛讘讬转 诪拽讜诐 诪注砖专 砖讬讜专讬 砖讬讬专 讗诇诪讗 讗驻讬诇讜 诇注爪诪讜 讗讬谞讜 讬讻讜诇 诇砖讬讬专 诪讛 砖讬讙讚诇 诇讗讞专 讝诪谉 讗诐 诇讗 砖砖讬讬专 讛诪拽讜诐. 诇讻讱 谞专讗讛 讚拽讗讬 讗诪讗讬 讚讗诪专讬谞谉 诇注讬诇 讬讗讻诇 驻诇讜谞讬 驻讬专讜转 讚拽诇 讝讛 诇讗 讗诪专 讻诇讜诐 讜讛讻讬 诪讬讘注讬 诇讬讛 讗诐 谞转谉 诇砖谞讬诐 讻讗讞讚 诇讝讛 讛讚拽诇 讜诇讝讛 讛驻讬专讜转 诪讛讜 诪讬 讗诪专讬谞谉 砖谞转谉 诇专讗砖讜谉 讙诐 讛驻讬专讜转 讜砖谞讬 诇讗 拽谞讛 讚讛讜讬 讻诪讜 讬讗讻诇 驻诇讜谞讬 驻讬专讜转 讚拽诇 讝讛 讚讻讬讜谉 讚诇讗 砖讬讬专 诪拽讜诐 驻讬专讬 诇讗 诪爪讬 诇讗拽谞讜讬讬 诇驻讬专讬 讜讗祝 注诇 讙讘 讚讗诪专讬谞谉 诇注讬诇 讙讘讬 讘谉 诇讜讬 砖诪讻专 砖讚讛 诇讬砖专讗诇 讜注诇 诪谞转 砖诪注砖专 专讗砖讜谉 砖诇讜 讚诪拽讜诐 诪注砖专 砖讬讬专 讻讬讜谉 讚讗讬谞讜 讬讻讜诇 诇讝讻讜转 讘诪注砖专 讘注谞讬谉 讗讞专 讛讬讬谞讜 讚讜拽讗 讻砖诪砖讬讬专 诇注爪诪讜 讗讘诇 讻砖谞转谉 驻讬专讜转 诇讗讞专 讚讬诇诪讗 诇讗 砖讬讬专 诪拽讜诐 讛驻讬专讜转 讻砖谞转谉 诇专讗砖讜谉 讜讗讬谉 诪转谞转 讛砖谞讬 讻诇讜诐 讗讜 讚讬诇诪讗 讗诪专讬谞谉 砖谞转谉 讙诐 诇砖谞讬 讘注讬谉 讬驻讛 讻诪讜 诇专讗砖讜谉 讜讻讬讜谉 讚诇讗 拽谞讬 砖谞讬 驻讬专讜转 讗诐 诇讗 砖砖讬讬专 诪拽讜诐 驻讬专讬 讗诪专讬谞谉 讚砖讬讜专讬 砖讬讬专 诪拽讜诐 驻讬专讬. 讜讗诐 转诪爪讗 诇讜诪专 诇讗 砖讬讬专 诪拽讜诐 驻讬专讬 讜诇讗 拽谞讛 砖谞讬 讞讜抓 诪驻讬专讜转讬讜 诪讛讜 诪讬 讗诪专讬谞谉 讻讬讜谉 讚诇讗 诪爪讬 诪砖讬讬专 诇注爪诪讜 驻讬专讬 讗诐 诇讗 砖讬讬专 诪拽讜诐 驻讬专讬 讜讚讗讬 砖讬讜专讬 砖讬讬专 讻讚讗诪专讬谞谉 讙讘讬 诪注砖专 讗讜 讚讬诇诪讗 讘注讬谉 讬驻讛 谞转谉 诇讘注诇 讛讚拽诇 讜诇讗 砖讬讬专 诪拽讜诐 驻讬专讬 讜讗诐 讻谉 讙诐 驻讬专讜转 诇讗 砖讬讬专 讜拽谞讛 讘注诇 讛讚拽诇 讙诐 讛驻讬专讜转 讜诇讗 讚诪讬 诇诪注砖专 讚讛转诐 诇讗 砖讬讬讱 诇诪讬诪专 讘注讬谉 讬驻讛 讛拽谞讛 诇讜 讜拽谞讛 讙诐 诪拽讜诐 讛诪注砖专 砖讗讬谉 讛诇讜拽讞 讞讜砖砖 讻诇 讻讱 注诇 拽谞讬谉 讛诪注砖专 砖讗讬谉 诇讜 讘讜 讻讬 讗诐 讟讜讘转 讛谞讗讛 讜诇讗 讞砖讬讘讗 诇讬讛 注讬谉 讬驻讛 讻讜诇讬 讛讗讬 讛讬诇讻讱 讘拽诇 诪砖讬讬专 诇讜 讛诇讜讬 诪拽讜诐 讛诪注砖专. 注讚 讻讗谉 诇砖讜谉 讛专讗"砖 讘转讜住驻讜转讬讜. 


讜讛专讗讘"讚 驻讬专砖 讜讝讛 诇砖讜谞讜: 讗讬讘注讬讗 诇讛讜 讚拽诇 诇讗讞讚 讜驻讬专讜转讬讜 诇讗讞专 诪讛讜 诪讬 砖讬讬专 诪拽讜诐 驻讬专讬 讗讜 诇讗. 讻讙讜谉 砖讗诪专 转谞讜 讚拽诇 讝讛 诇驻诇讜谞讬 讜讬讗讻诇 驻诇讜谞讬 驻讬专讜转讬讜 讛讗讬 转谞讜 讚拽诇 砖讗诪专 诇讝讛 诪讬 诪讜注讬诇 诇讝讛 讗讜 诇讗 讜讗诐 转诪爪讗 诇讜诪专 讚诇讗 诪讛谞讬 讗诐 砖讬讬专 讛驻讬专讜转 诇注爪诪讜 砖讗诪专 转谞讜 讚拽诇 讝讛 诇驻诇讜谞讬 讞讜抓 诪驻讬专讜转讬讜 诪讛讜 讜诪住转讘专讗 讚诇注谞讬谉 诪讻讬专讛 讗讜 诇注谞讬谉 诪转谞转 讘专讬讗 拽讗诪专讬谞谉 诪讚拽讗诪专 讻诇 诇讙讘讬 谞驻砖讬讛 砖讬讜专讬 诪砖讬讬专 讜讗讬 讘诪转谞转 砖讻讬讘 诪专注 诪讗讬 诇讙讘讬讛 谞驻砖讬讛 讗讬讻讗 讜讛诇讗 讗讬谞讛 讗诇讗 诇讗讞专 诪讬转讛 讜讛砖讬讜专 讗讬谞讜 讗诇讗 诇讘谞讬讜 讜注讜讚 讚讜诪讬讗 讚讛讗 诪讬诇转讗 讚专讬砖 诇拽讬砖 拽讗诪专 讚讛讜讬 诪转谞转 讘专讬讗. 注讚 讻讗谉 诇砖讜谞讜. 


讗谞谉 讗讚专讬砖 诇拽讬砖 诪转谞讬谞谉 诇讛. 讜诇讙讘讬 讗讞专 讚诇讙讘讬 谞驻砖讬讛 讗驻讬诇讜 讘注诇 诪谞转 诇讗 讗讬住转驻拽讗 诇谉 讚讜讚讗讬 砖讬讬专 诪拽讜诐 驻讬专讬. 讚讗诪专 专讬砖 诇拽讬砖 讝讗转 讗讜诪专转 讛诪讜讻专 讘讬转 诇讞讘讬专讜 讻讜' 讜讗诇讬讘讗 讚专讘 讝讘讬讚 讚讗诪专 砖讗诐 专爪讛 诇讛讜爪讬讗 讘讛 讝讬讝讬谉 诪讜爪讬讗 讜讻诇 砖讻谉 砖讗诐 专爪讛 诇讘谞讜转 注诇 讙讘讛 讘讜谞讛 讻讚专讘 驻驻讗 讜讗讬 谞驻诇 讛讚专 讘谞讬 诇讛 讗诇讗 诪砖讜诐 讚讗拽砖讬谞谉 注诇讬讛 驻专拽 讛诪讜讻专 讗转 讛讘讬转 诇讚注转 专讘 驻驻讗 诪讗讬 讝讗转 讗讜诪专转 讚讗诪专 专讬砖 诇拽讬砖 讛讬讗 讛讬讗 讜拽砖讬讗 讘拽讜砖讬讗 讗诇诪讗 讛诇讻讛 讻专讘 讝讘讬讚 讚讗驻讬诇讜 讝讬讝讬谉 诪讜爪讬讗谉 诪讗讬 讟注诪讗 注诇 诪谞转 讻讞讜抓 讚诪讬 讜砖讬讜专讬 砖讬讬专 诇诪拽讜诐 讚讬讜讟讗 讜讗讬讘注讬讗 诇讛讜 讘讬转 诇讗讞讚 讜讚讬讜讟讗 诇讗讞专 诪讛讜 讘砖诇诪讗 诇讙讘讬 谞驻砖讬讛 讘注讬谉 讬驻讛 诪砖讬讬专 讜诪拽讜诐 讚讬讜讟讗 砖讬讬专 讜讗祝 注诇 驻讬 砖讗讬谞讜 讘注讜诇诐 讗讘诇 诇讗讞专 诪讗讬. 讜讗诐 转诪爪讗 诇讜诪专 诇讗 砖讬讬专 讞讜抓 诪讚讬讜讟讗 讛注诇讬讜谞讛 诪讛讜 驻讬专讜砖 讘讬转 讝讛 诪讻讜专 诇讱 讞讜抓 诪讚讬讜讟讗 讛注诇讬讜谞讛 砖讗谞讬 诪讜讻专 诇驻诇讜谞讬 诪讛讜 讻讬讜谉 讚讗诪专 讞讜抓 砖讬讜专讬 砖讬讬专. 讜拽砖讬讗 诇讬 讜讛讗 专讬砖 诇拽讬砖 讗诪转谞讬转讗 讚诪注砖专讜转 拽讗讬 讜讛讛讜讗 转谞讗 讜讚讗讬 住讘讬专讗 诇讬讛 讚注诇 诪谞转 讻讞讜抓 讚诪讬 诪注转讛 注诇 诪谞转 砖讚讬讜讟讗 讛注诇讬讜谞讛 砖诇讬 讻讞讜抓 讛讜讗 讜诪讗讬 讗讬讻讗 诇讗驻诇讜讙讬 讘讬讛 注诇 诪谞转 讻讞讜抓 讛讜讗. 讜讗讬讻讗 诇诪讬诪专 讚讻讬 住讘讬专讗 诇讬讛 诇讛讛讜讗 转谞讗 注诇 诪谞转 讻讞讜抓 讚诪讬 讛谞讬 诪讬诇讬 讘诪转谞讜转 讻讛讜谞讛 讚转谞讗讬 诇讗 诪讛谞讬 讘讬讛 讜诇讗 诪讬讚讬 诪砖讜诐 讚讛讜讬 讘诪拽讞 讜诪诪讻专 讜讛讗讬 讙讘专讗 诇诇讬砖谞讗 讚诪讛谞讬 诇讬讛 讗讬讻讜讜谉 讗讘诇 讘诪讻讬专讛 讜诪转谞讛 讚注诇诪讗 诇讗 讛讜讬 注诇 诪谞转 讻讞讜抓 诪讬讛讜 住讘讬专讗 诇讬讛 诇专讬砖 诇拽讬砖 讚讻诇 诇讙讘讬 谞驻砖讬讛 注诇 诪谞转 谞诪讬 砖讬讜专讬 砖讬讬专 讜讗讬讘注讬讗 诇谉 讛讻讗 诇讗讞专 诪讗讬 讗诪专 专讬砖 诇拽讬砖 诪讬 讛讜讬 砖讬讜专讬 讗讜 诇讗 讜讗诐 转诪爪讗 诇讜诪专 讚诇讗 讗诪专 注诇 诪谞转 讛讜讬 砖讬讜专 讗诇讗 诇讙讘讬 谞驻砖讬讛 讗诐 讗诪专 讞讜抓 诪讗讬. 讛专讗讘"讚 讝"诇.





诪讛专砖"讗 - 讞讬讚讜砖讬 讛诇讻讜转

讘驻专砖讘"诐 讘讚"讛 讗讬讘注讬讗 诇讛讜 讻讜' 讗诐 谞转谉 讚拽诇 诇讗讚诐 讗讞讚 讜谞诪诇讱 讜讞讝专 讜谞转谉 讻讜' 注讻"诇 讚讘诇讗 谞诪诇讱 诪砖诪注 诇讬讛 讚驻砖讬讟讗 讚诇讗 砖讬讬专 诇注爪诪讜 诪拽讜诐 驻讬专讬 讻讚诇拽诪谉 讙讘讬 讘讬转 诇讗讞讚 讜讚讬讜讟讗 诇讗讞讚 讚诇讗 砖讬讬专 谞诪讬 诇注爪诪讜 讻诇讜诐 讜诇讗 诪讬讘注讬讗 诇讬讛 讛转诐 讗诇讗 讗诐 砖讬讬专 诪拽讜诐 诇讘注诇 讛讚讬讜讟讗 诪讬讛讜 讛讻讗 诇讗 谞讬讞讗 诇讬讛 诇驻专讜砖讬 讚诪讬讘注讬讗 诇讬讛 讗诐 砖讬讬专 诪拽讜诐 诇讘注诇 讛驻讬专讬 讚讜讚讗讬 注讬拽专 讛诪转谞讛 诇讘注诇 讚拽诇 讜讗诐 讻砖谞转谉 讛讚拽诇 诇讗 砖讬讬专 诇注爪诪讜 诇讘注诇 驻讬专讜转 谞诪讬 诇讗 砖讬讬专 [讘] 讜诇讛讻讬 诪驻专砖 诇讬讛 讘谞诪诇讱 诪讬讘注讬讗 诇讬讛 讗诐 砖讬讬专 诇注爪诪讜 诪拽讜诐 驻讬专讬 讻砖谞转谉 诇讝讛 讛讚拽诇 讗诐 讻谉 砖讜讘 讗讞专 讻讱 讻砖谞转谉 讛驻讬专讜转 诇讗讞专 谞诪讬 砖讬讬专 诇注爪诪讜 诪拽讜诐 驻讬专讬 讜讗诐 注诪讚 讗讬谞讜 讞讜讝专 讜讛"诪 诇驻专讜砖讬 谞诪讬 讛讻讗 讚诇注谞讬谉 讻砖讬讬讘砖 讛讗讬诇谉 讚讬拽讜抓 注谞驻讬讜 诪讘注讬讗 诇讬讛 讻诪讜 砖诪驻专砖 诇讛 诇拽诪谉 讙讘讬 砖讬讬专 诇注爪诪讜 诪讛讜 讗诇讗 讚谞讬讞讗 诇讬讛 讛讻讗 诇驻专讜砖讬 讟驻讬 讚讗诪转谞讬' 拽讗讬 讘砖讻讬讘 诪专注 砖砖讬讬专 讻诇 砖讛讜讗 讗讬 讛讜讛 诪转谞转讜 诪转谞讛 讗诐 注诪讚 讗讜 诇讗 诪砖讗"讻 诇拽诪谉 讙讘讬 砖讬讬专 诇注爪诪讜 讚注"讻 诇讬讻讗 诇驻专讜砖讬 诇注谞讬谉 讗诐 注诪讚 讞讜讝专 讚讛讗 注讻"驻 砖讬讬专 讛驻讬专讜转 诇注爪诪讜 讜诇讻讱 驻讬' 诇注谞讬谉 注谞驻讬诐 讜讬砖 诇讚拽讚拽 讚讻讬讜谉 讚讘谞诪诇讱 诪讘注讬讗 诇讬讛 讗"讻 讗转"诇 讚诇讗 砖讬讬专 诇注爪诪讜 诪拽讜诐 驻讬专讜转 诪讗讬 拽讗 诪讬讘注讬讗 诇讬讛 砖讜讘 讘砖讬讬专 诇注爪诪讜 驻讬专讜转 讗诐 砖讬讬专 诪拽讜诐 驻讬专讬 讚讛讗 讘谞诪诇讱 谞诪讬 讛讬讛 诪砖讬讬专 诇注爪诪讜 讛驻讬专讜转 诪注讬拽专讗 讜讗驻"讛 拽讗诪专 讘讗转"诇 讚诇讗 砖讬讬专 诇注爪诪讜 诪拽讜诐 驻讬专讬 讜诇驻讬 讙讬专住转 讚讞讜抓 诪驻讬专讜转讬讜 谞讬讞讗 讚诪砖讜诐 诇讬砖谞讗 讬转讬专讗 拽诪讘注讬讗 诇讬讛 诪讬讛讜 诇驻讬 讝讛 讛"诪 诇诪讬讘注讬讗 诪注讬拽专讗 讘谞转谉 讚拽诇 诇讗讞讚 讜砖讬讬专 诇注爪诪讜 驻讬专讜转 讜讗转"诇 讚诇讗 砖讬讬专 诪拽讜诐 驻讬专讬 讞讜抓 诪驻讬专讜转讬讜 诪讛讜 讜讚讜"拽:


转讜住' 讘讚"讛 砖"诪 砖讗诪专 讻讜' 讚诇讗 诪爪讬 诇讛拽谞讜转 讚讘专 讗讞专 注诐 讛诇讜讗讛 诇讗 讻讜' 讬讜专砖 谞诪讬 讚讬专转 讛讘讬转 讜驻讬专讜转 讚拽诇 讛讬讬谞讜 讻讜' 讻讬讜谉 讚诇讬转讗 讘讻注讬谉 砖讛讜讗 讘砖讻"诪 讻讜' 诪转谞讛 讜拽谞讬讬讛 讜讛讗 讚拽讗诪专 讛讜讗讬诇 讜讬讜专砖 讻讜' 讻爪"诇:


讘讚"讛 讗讬讘注讬讗 诇讛讜 讻讜' 讜注讜讚 讛专讬 谞转谉 讻诇 讛讗讬诇谉 讜讗讬讱 讬砖 诇谞讜 诇讜诪专 砖砖讬讬专 诪拽讜诐 驻讬专讬 讻讜' 注讻"诇 讛转诐 讜讚讗讬 谞诪讬 讗讬讬专讬 讘谞转谉 讻诇 讛讗讬诇谉 讗诇讗 讚讗讬讻讗 诇诪讬诪专 诪"诪 讚砖讬讬专 拽专拽注 讗讘诇 诪拽讜诐 驻讬专讬 讗讬谉 诇谞讜 诇讜诪专 讚砖讬讬专 讘谞转谉 讻诇 讛讗讬诇谉 讜讛讜讜 讛讻讗 讛驻讬专讜转 讚砖诇讘"诇 讜拽"诇:





诪讛专"诐

讘讙诪' 讗转"诇 诇讗讞专 诇讗 讛讜讬 砖讬讜专 讞讜抓 诪驻讬专讜转讬讜 诪讛讜 讗诪专 专讘讗 讗诪专 专讘 谞讞诪谉 讗转"诇 讚拽诇 诇讗讞讚 讜驻讬专讜转讬讜 诇讗讞专 诇讗 讛讜讬 砖讬讜专 诪拽讜诐 驻讬专讬 讞讜抓 诪驻讬专讜转讬讜 讛讜讬 砖讬讜专 讜讗诇讬讘讗 讚专讘 讝讘讬讚 讚讗诪专 砖讗诐 专爪讛 诇讛讜爪讬讗 讘讛 讝讬讝讬谉 诪讜爪讬讗 讗诪专 诇讬讛 专' 讗讘讗 诇专讘 讗砖讬 讗谞谉 讗讚专砖讘"诇 诪转谞讬谞谉 诇讛 讜讻讜'. 讻讱 讛讬讗 讛讙讬专住讗 诇驻讬 驻专砖讘"诐. 讜讛讗 讚讗讬转讗 讘住驻专讬诐 砖诇驻谞讬谞讜 诪"讟 讚讻诇 诇讙讘讬 谞驻砖讬讛 讘注讬谉 讬驻讛 诪砖讬讬专 讛讜讗 诇驻讬 讛讙讬专住讗 讛讗讞专转 讚讻转讘 讛专砖讘"诐 讜讻讱 讛讬讗 讛讙讬专住讗 讛讗讞专转 讗转"诇 诇讗讞专 诇讗 讛讜讬 砖讬讜专 诇注爪诪讜 诪讛讜 讗诪专 专讘讗 讗诪专 专讘 谞讞诪谉 讗转"诇 讚拽诇 诇讗讞讚 讜驻讬专讜转讬讜 诇讗讞专 诇讗 讛讜讬 砖讬讜专 诪拽讜诐 驻讬专讬 讚拽诇 诇讗讞讚 讜砖讬讬专 驻讬专讜转讬讜 诇注爪诪讜 讛讜讬 砖讬讜专 诪"讟 讻诇 诇讙讘讬 谞驻砖讬讛 讘注讬谉 讬驻讛 诪砖讬讬专 讗"诇 专' 讗讘讗 诇专讘 讗砖讬 讜讻讜' 讜爪"注 诇驻讬 讙讬专住讗 讝讜 诪讗讬 拽讗诪专 讗转"诇 诇讗讞专 诇讗 讛讜讬 砖讬讜专 砖讬讬专 驻讬专讜转讬讜 诇注爪诪讜 诪讛讜 讛讗 讘谞转谉 讚拽诇 诇讗讞讚 讜驻讬专讜转 诇讗讞专 谞诪讬 讛讜讬 讛讗讘注讬讗 讗讬 讗诪专讬谞谉 讚讻砖谞转谉 诇讛专讗砖讜谉 讛讚拽诇 讜砖讬讬专 诇注爪诪讜 讛驻讬专讜转 砖讬讬专 讙"讻 诇注爪诪讜 诪拽讜诐 讛驻讬专讜转 讚讛讬讬谞讜 讛注谞驻讬诐 讜讻谉 讻砖谞转谉 诇讛砖谞讬 讛驻讬专讜转 讗讬 讗诪专讬谞谉 讚砖讬讬专 诇注爪诪讜 诪拽讜诐 驻讬专讬 讗讬 诇讗. 讜讬砖 诇讬讬砖讘 讘讚讜讞拽 讚讛"拽 讗转"诇 诇讗讞专 诇讗 讛讜讬 砖讬讜专 专"诇 讚讻砖谞转谉 讛讚拽诇 诇讗讞讚 讜讗讞专 讻讱 谞转谉 讙诐 讻谉 讛驻讬专讜转 诇砖谞讬 讗诪专讬谞谉 讜讚讗讬 讻砖谞转谉 诪转讞诇讛 讛讚拽诇 诇专讗砖讜谉 讛讬讛 讙"讻 讗讝 讘讚注转讜 诇讬转谉 讛驻讬专讜转 诇讛砖谞讬 讜诇讻讱 讜讚讗讬 谞转谉 诇讛专讗砖讜谉 讻诇 讛讚拽诇 讜诇讗 砖讬讬专 诪拽讜诐 驻专讬 注诐 讛驻讬专讜转 讗讘诇 讻砖谞转谉 讛讚拽诇 诇讗讞讚 讜砖讬讬专 讛驻讬专讜转 诇注爪诪讜 讜诇讗 谞转谞诐 讗讞"讻 诇砖讜诐 讗讚诐 讗诪专讬谞谉 砖驻讬专 讚讛讜讗讬诇 讜砖讬讬专 诇注爪诪讜 讛驻讬专讜转 砖讬讬专 诇讜 讙"讻 诪拽讜诐 讛驻讬专讜转 讚讻诇 诇讙讘讬 谞驻砖讬讛 讘注讬谉 讬驻讛 诪砖讬讬专 讜讚讜"拽. 讜注诇 讙讬专住转讜 砖诇 讛专砖讘"诐 谞诪讬 拽砖讬讗 讚讙专讬住 讗转"诇 诇讗讞专 诇讗 讛讜讬 砖讬讜专 讞讜抓 诪驻讬专讜转讬讜 诪讛讜 诪讛 转诇讬 讛讗讘注讬讗 讚讞讜抓 讘谞转谉 讛讚拽诇 诇讗讞讚 讜驻讬专讜转讬讜 诇讗讞专 讚拽讗诪专 讗转"诇 诇讗讞专 诇讗 讛讜讬 砖讬讜专 讞讜抓 诪驻讬专讜转讬讜 诪讛讜 讚专"诇 讚砖讬讬专 讛驻讬专讜转 诇注爪诪讜 讗讬 讗诪专讬谞谉 诪讻讞 诇讬砖谞讗 讬转讬专讛 讚拽讗诪专 讞讜抓 讚砖讬讬专 诇讜 讙"讻 诪拽讜诐 讛驻讬专讜转 讗讜 诇讗 讝讗转 讛讗讘注讬讗 讗讬谞讜 转诇讜讬 讘讗讞专 讜讛讻讬 讛讜讬 诇讬讛 诇诪讬讘注讬讗 谞转谉 讛讚拽诇 诇讗讞讚 讜砖讬讬专 讛驻讬专讜转 诇注爪诪讜 砖讬讬专 诪拽讜诐 驻讬专讬 讗讜 诇讗 讗转"诇 讚诇讗 砖讬讬专 讗诪专 讞讜抓 诪驻讬专讜转讬讜 诪讛讜 讜讻谉 拽砖讛 讘讛讗讘注讬讗 讚讘讬转 诇讗讞讚 讜讚讬讜讟讗 诇讗讞专 讜注讜讚 拽砖讛 讘讗讜转讛 讛讗讘注讬讗 诪讗讬 拽讗 诪讬讘注讬讗 诇讬讛 讘讗讜诪专 讘讬转 诇讗讞讚 讜讚讬讜讟讗 诇讗讞专 诪讬 讗讬讻讗 诇讛讗讬 讘注诇 讚讬讜讟讗 砖讬讜专 诪拽讜诐 讘讞爪专 诇讛讜爪讬讗 讝讬讝讬谉 讗讜 诇讗 诪讛讬讻讬 转讬转讬 讚谞讬诪讗 讚讬砖 诇讜 砖讬讜专 诪拽讜诐 讘讞爪专 讛讗 讗驻讬诇讜 讚诪讻专 讛讘讬转 住转诪讗 讜砖讬讬专 讛讚讬讜讟讗 诇注爪诪讜 讗讬谉 诇讜 砖讬讜专 诪拽讜诐 讘讞爪专 讗诇讗 讘讗讜诪专 注诇 诪谞转 砖讛讚讬讜讟讗 讛注诇讬讜谞讛 砖诇讬 讚讗讝 讬砖 诇讜 诪拽讜诐 讘讞爪专 诇讛讜爪讗转 [讝讬讝讬谉] 诪讞诪转 讬转讜专 诇砖讜谉 讜讗"讻 诪讛讬讻讬 转讬转讬 诇讜诪专 砖讬砖 诇讘注诇 讛讚讬讜讟讗 砖讬讜专 诪拽讜诐 诇讛讜爪讗转 讝讬讝讬谉 讻砖讗讜诪专 讘讬转 诇讗讞讚 讜讚讬讜讟讗 诇讗讞专 讜讬砖讘转讬 讛拽讜砖讬讜转 注"驻 讚专讻讬 讛讬砖讬讘讛 砖砖转讬 讛讙讬专住讜转 讛诐 爪讜讚拽讜转 讬讞讚讬讜 讜讛讘注讬讬谉 讚诇注讬诇 讛讜讛 讘注讬 讙' 讗讬讘注讬讜转 讜讛讻讬 拽讗诪专 诪讬讘注讬讗 诇讬讛 讚拽诇 诇讗讞讚 讜驻讬专讜转 诇讗讞讚 讛讜讬 诪拽讜诐 驻专讬 砖讬讜专 讗讜 诇讗 讜讗转"诇 诇讗 讛讜讬 砖讬讜专 砖讬讬专 驻讬专讜转 诇注爪诪讜 诪讛讜 讛讜讬 诪拽讜诐 驻讬专讬 砖讬讜专 诪砖讜诐 讚讻诇 诇讙讘讬 谞驻砖讬讛 讘注讬谉 讬驻讛 诪砖讬讬专 讗讜 诇讗 讗转"诇 讚讗驻讬' 砖讬讬专 讛驻讬讚讜转 诇注爪诪讜 诇讗 讛讜讬 砖诐 诪拽讜诐 驻讬专讬 砖讬讜专 讗诪专 讞讜抓 诪驻讬专讜转讬讜 讚拽讗诪专 讬转讜专 诇砖讜谉 诪讛讜 讜讗诇讬讘讬讛 讚专讘 讝讘讬讚 讜讻讜' 讚拽讗诪专 讚讻砖讗诪专 注诇 诪谞转 诇讬砖谞讗 讬转讬专讛 讬砖 诇讜 砖讬讜专 诪拽讜诐 讘讞爪专 讻砖诇讗 讗诪专 注"诪 讗诇讗 讗诪专 讞讜抓 诪讛讜 讜讻谉 讘讛讗讬 讘注讬讗 讚讘讬转 诇讗讞讚 讜讚讬讜讟讗 诇讗讞专 讘注讬 讙' 讗讬讘注讬讜转 讜讛讻讬 拽讗 诪讬讘注讬讗 诇讬讛 讗诪专 讘讬转 诇讗讞讚 讜讚讬讜讟讗 诇讗讞专 专"诇 砖讗诪专 诇专讗砖讜谉 讘讬转 讗谞讬 诪讜讻专 诇讱 讗讘诇 讛讚讬讜讟讗 讗诪讻讜专 诇讗讞专 讜讘注讬 讚讛讗讬 讚拽讗诪专 诇专讗砖讜谉 砖讬诪讻讜专 讛讚讬讜讟讗 诇讗讞专 讛讜讬 谞诪讬 诇讬砖谞讗 讬转讬专讛 讜讻砖诪讜讻专 讗讞"讻 讛讚讬讜讟讗 诇砖谞讬 讬砖 诇讘注诇 讛讚讬讜讟讗 砖讬讜专 诪拽讜诐 讘讞爪专 讻诪讜 讘讗讜诪专 注诇 诪谞转 砖讛讚讬讜讟讗 砖诇讬 讗讜 诇讗 讜讗转"诇 讚讗讬谉 诇讜 砖讬讜专 诪拽讜诐 讘讞爪专 讻砖诪讜讻专 讛讚讬讜讟讗 诇讗讞专 诇注爪诪讜 诪讛讜 专"诇 砖讗诪专 讘讬转 讗谞讬 诪讜讻专 诇讱 讜讛讚讬讜讟讗 讗讞讝讬拽 诇注爪诪讬 讬砖 诇讜 砖讬讜专 诪拽讜诐 讘讞爪专 讚讛讜讬 讻讗讜诪专 注诇 诪谞转 砖讛讚讬讜讟讗 砖诇讬 讗讜 诇讗 讜讗转"诇 讚讗讬谉 诇讜 砖讬讜专 诪拽讜诐 讘讞爪专 诪砖讜诐 讚讗讬谉 讝讛 诇砖讜谉 转谞讗讬 讗诪专 讞讜抓 诪讛讚讬讜讟讗 诪讛讜 讛讜讬 讻讗讬诇讜 讗诪专 注"诪 讗讜 诇讗 讜诪讛 砖诇讗 讛讝讻讬专 讛讗讘注讬讗 讛讗诪爪注讬转 讘驻讬专讜砖 诪砖讜诐 砖讛讬讗 谞驻砖讟转 诪转讜讱 转砖讜讘讜转 讛讗讘注讬讜转 讛砖谞讬 拽爪讜讜转 诪诪"谞 讻讗砖专 讛讗专讻转讬 讘讝讛 讜讗驻住讬拽 诪讝讛 讻讬 讗讬谉 讻讜讜谞转讬 诇讝讛 讘讞讘讜专 讝讛 讜诇讗 讻转讘转讬 讝讛 讗诇讗 讻讚讬 诇讛诇讛讬讘 诇讘 讛转诇诪讬讚讬诐 讜诇驻转讜讞 诇驻谞讬讛诐 驻转讞 讛注讬讜谉 讜讞讚讜转 讛诇讻讛:


砖诐 讘专砖讘"诐 讚"讛 砖讬讬专 驻讬专讜转 诇注爪诪讜 诪讛讜 讜讻讜' 讚讛讬讬谞讜 驻讬' 诇砖讜谉 讗讞专讜谉 讚拽诇 诇讗讞讚 讜驻讬专讜转讬讜 诇讗讞专 诪讛讜 诪讬 讛讜讛 砖讬讜专 诪拽讜诐 讛驻讬专讜转 讗讜 诇讗 讗转"诇 诇讗 讛讜讛 砖讬讜专 讞讜抓 诪驻讬专讜转讬讜 诪讛讜 讻讬讜谉 讚诪注讬拽专讗 讚拽诇 诇讘讚讜 诪讻专 诇讜 诇诪讛 讛讜讝拽拽 诇讜诪专 诇讬砖谞讗 讬转讬专讛 讞讜抓 诪驻讬专讜转讬讜 讚讛讗 讗驻讬诇讜 诇讗 讛讝讻讬专 讞讜抓 诪驻讬专讜转讬讜 讜讻讜'. 讻爪"诇:


讘转讜住' 讚"讛 砖讻讬讘 诪专注 讜讻讜' 讗讬 讙专住讬谞谉 诪住讬拽 讘讚专讘 驻驻讗 讜讻讜'. 专"诇 讘讛讛讬讗 注讜讘讚讗 讚专讘 驻驻讗 讛讜讛 诇讬讛 转诇讬住专 讗诇驻讬 讝讜讝讬 讘讬 讞讜讝讗讬 讗拽谞讬谞讛讜 谞讬讛诇讬讛 诇专讘 砖诪讜讗诇 讘专 讗讞讗 讗讙讘 讗住讬驻讗 讚讘讬转讗 讚讗讬讬转讬 诇注讬诇 驻' 讛住驻讬谞讛 讚祝 注"讝 讜诇拽诪谉 (讘讘讗 讘转专讗 讚祝 拽"谞 注"讘) 讜讗讬 讙专住讬谞谉 转专讬住专 讗诇驻讬 讝讜讝讬 讜讻讜' 砖诪注讬谞谉 诪讬谞讛 讚讛诇讜讗讛 谞诪讬 谞拽谞讬讛 讗讙讘 拽专拽注 讚讛讗 专讘 驻驻讗 讗拽谞讬谞讛讜 讗讙讘 讗住讬驻讗 讚讘讬转讗 讜讗"讻 讗讬转讗 谞诪讬 讘讘专讬讗 诪"诪 讻讬讜谉 讚诇讬转讗 讘讘专讬讗 讘拽谞讬谉 讚诇讗 诪爪讬 诇讛拽谞讜转 讗诇讗 注"讬 讚"讗 讜讻讜' 讻谞"诇 诇讛讙讬讛:


讘讗"讚 讻讚诪讜讻讞 诇拽诪谉 讚砖讻讬讘 诪专注 砖讛讜讚讛 拽谞讛 讘诇讗 讟注诐 讚砖讻讬讘 诪专注 诪讚拽谞讛 讘讙专. 专"诇 讗诇讗 讗驻讬诇讜 讗诐 讛讬讛 讘专讬讗 讛讜讬 拽谞讬 讚讛讗 讘讛讛讜讗 注讜讘讚讗 讚讗讬住讜专 讙讬讜专讗 拽讗诪专 专讘讗 讛讬讻讬 谞拽谞讬谞讛讜 专讘 诪专讬 诇讛谞讛讜 讝讜讝讬 讗讬 讘讬专讜砖讛 诇讗讜 讘专 讬专讜砖讛 讛讜讗 讗讬 讘诪转谞转 砖"诪 讻讬专讜砖讛 砖讜讜讬讬讛 专讘谞谉 讜讻讜' 讜讻诇 讛讬讻讗 讚诇讬转讬讛 讘讬专讜砖讛 诇讬转讬讛 讘诪转谞讛 讜驻专讬讱 注诇讛 讜诇讬拽谞讬谞讛讜 讘讗讜讚讬转讗 讜讻讜' 砖"诪 讚讛讜讚讗讛 拽谞讛 讗驻讬诇讜 讘诇讗 讟注诪讗 讚砖"诪 专"诇 砖讟注诐 砖"诪 讛讗 讻讘专 讗诪专 讚诪转谞转 砖"诪 诇讬转讗 讘讙专 讻讬讜谉 讚诇讗讜 讘专 讬专讜砖讛 讛讜讗:


讘讗"讚 讜谞专讗讛 诇讬 讚讛讗 诇讗 讞砖讬讘 讗讬转讗 讘讘专讬讗 讻讬讜谉 讚诇讬转讗 讘注讬谉 砖讛讜讗 讘砖讻讬讘 诪专注 讘诇砖讜谉 诪转谞讛 讜拽谞讬讬讛 讜讛讗 讚拽讗诪专 讛讜讗讬诇 讜讬讜专砖 讬讜专砖讛 诇讗 讘注讬 诇诪讬诪专 讜讻讜'. 讻爪"诇:


讚"讛 砖"诪 砖讗诪专 讛诇讜讗转讜 诇驻诇讜谞讬 讜讻讜' 讜讙诐 砖讗讬谉 谞专讗讛 驻讬' 专' 讞谞谞讗诇 讜讻讜'. 讻爪"诇:


讚"讛 讗讬讘注讬讗 诇讛讜 讚拽诇 诇讗讞讚 讜讻讜' 讜注讜讚 诪讛 讬砖 诇讞讜砖 讘砖讬讜专 拽专拽注 讜讻讜'. 讻爪"诇. 注"讻 谞专讗讛 诇专"讬 讚讗讚诇注讬诇 拽讗讬 讜讻讜' 讜砖讬讬专 诪拽讜诐 爪讬诪讜讞 讛驻讬专讜转 诪讬 讗诪专讬谞谉 诇讗 讛讜讬 砖讬讜专 讗讜 砖诪讗 谞转谉 讙诐 诇讘注诇 讛驻讬专讜转 诪拽讜诐 爪讬诪讜讞 讛驻讬专讜转 讜讻讜' 讜讗"转 诇讗讞专 诇讗 讛讜讬 砖讬讜专 讜讻讜' 讻讱 讛讬讗 讛讙讬专住讗 诇驻谞讬谞讜 讜讛诇砖讜谉 诪讙讜诪讙诐 拽爪转 讜爪专讬讱 诇讬讬砖讘 讚讛"拽 讜砖讬讬专 诪拽讜诐 爪讬诪讜讞 讛驻讬专讜转 专"诇 砖讘砖注讛 砖谞转谉 讛讗讬诇谉 诇讝讛 讜讛驻讬专讜转 诇讝讛 诇讗 讝讻专 讜诇讗 驻讬专砖 讘讚讘专讬讜 诇诪讬 谞转谉 诪拽讜诐 爪讬诪讜讞 讛驻讬专讜转 诪讬 讗诪专讬谞谉 诇讗 讛讜讬 砖讬讜专 专"诇 砖讻砖谞转谉 讛讗讬诇谉 诇专讗砖讜谉 诇讗 砖讬讬专 诪拽讜诐 爪讬诪讜讞 讛驻讬专讜转 讗诇讗 讻诇 讛讗讬诇谉 谞转谉 诇专讗砖讜谉 讜诇讗 谞转谉 诇砖谞讬 讻"讗 讛驻讬专讜转 诇讘讚诐 讜讛驻讬专讜转 讛讜讜 讚讘专 砖诇讗 讘讗 诇注讜诇诐 讜讗"讻 诇讗 拽谞讛 讛砖谞讬 讻诇讜诐 讗讜 砖诪讗 讛讜讬 砖讬讜专 讜讻砖谞转谉 讛讗讬诇谉 诇专讗砖讜谉 砖讬讬专 诪拽讜诐 爪讬诪讜讞 讛驻讬专讜转 讜诇讗 谞转谞讜 诇讜 讜讻砖谞转谉 讗讞"讻 讛驻讬专讜转 诇砖谞讬 谞转谉 诇讜 讗讝 讙"讻 诪拽讜诐 爪讬诪讜讞 讛驻讬专讜转 讜诇讗 讛讜讬 讚讘专 砖诇讗 讘讗 诇注讜诇诐 讻讬 讻讘专 讝讻讛 讘诪拽讜诐 讛驻讬专讜转 砖讛讜讗 讘注讜诇诐 讜讗转"诇 诇讗讞专 诇讗 讛讜讬 砖讬讜专 专"诇 讻砖谞转谉 讛驻讬专讜转 诇讗讞专 讗诪专讬谞谉 讚讻砖谞转谉 诇讛专讗砖讜谉 讛讗讬诇谉 讻诇 讛讗讬诇谉 谞转谉 诇讜 讜诇讗 砖讬讬专 诪拽讜诐 讛驻讬专讜转 诇注爪诪讜 诪讗讬 驻讬专讜转 砖砖讬讬专 讛驻讬专讜转 诇注爪诪讜 讗讬 讗诪专讬谞谉 讜讻讜' 讻爪"诇 讜专"诇 砖谞转谉 讛讗讬诇谉 诇讗讞专 讜讛驻讬专讜转 砖讬讬专 诇注爪诪讜 专"诇 砖诇讗 谞转谞谉 诇砖讜诐 讗讚诐 诪讬 讗诪专讬谞谉 讻砖谞转谉 讛讗讬诇谉 诇讗讞讚 砖讬讬专 诇注爪诪讜 诪拽讜诐 讛驻讬专讜转 注诐 讛驻讬专讜转 讜讗"讻 诇讗 讛讜讬 讛驻讬专讜转 讚讘专 砖诇讗 讘讗 诇注讜诇诐 讗讜 讚诇诪讗 讗驻讬诇讜 诇注爪诪讜 诇讗 砖讬讬专 诪拽讜诐 讛驻讬专讜转:


讚"讛 讗谞谉 讗讚专讘讬 砖诪注讜谉 讘"诇 诪转谞讬谞谉 诇讛 讜讻讜' 诪"诪 讻讬讜谉 讚讘讞讜抓 诪讬讬专讬 讜讻讜'. 专"诇 讛讘注讬讬谉 诪讬讬专讬 讘讞讜抓 讜专"诇 诪讬讬专讬 讘注诇 诪谞转 讜讛讻讬 拽讗 诪讘注讬讗 诇讬讛 诪讛 讬讗诪专 专讬砖 诇拽讬砖 讘讝讛 专讜爪讛 诇讜诪专 讘讞讜抓 讚讘注"诪 驻砖讬讟讗 诇讬讛 讚诪砖讬讬专 讻专讗诪专 专"诇 讗讘诇 讘讞讜抓 拽讗 诪讬讘注讬讗 诇讬讛 专"诇 讗驻讬诇讜 讘诇注爪诪讜 讜讛住驻专讬诐 诪讜讟注讬诐 诇驻谞讬谞讜 讜讻爪"诇 讗讘诇 讘讞讜抓 拽讗 诪讬讘注讬讗 诇讬讛:





讞讻诪转 砖诇诪讛

讙诪' 诇注爪诪讜 诪讛讜 讗诪专 专讘讗 讗诪专 专讘 谞讞诪谉 讻爪"诇 讜谞"讘 讙讬专住转 专砖讘"诐 讗转"诇 诇讗讞专 诇讗 讛讜讬 砖讬讜专 讞讜抓 诪驻讬专讜转讬讜 诪讛讜 讗诪专 专讘讗 讗诪专 专讘 谞讞诪谉 讗诐 转诪爪讗 诇讜诪专 讚拽诇 诇讗讞专 讜驻讬专讜转讬讜 诇讗讞专 诇讗 砖讬讬专 诪拽讜诐 驻讬专讬 讞讜谉 诪驻讬专讜转讬讜 砖讬讬专 诪拽讜诐 驻讬专讬 讜讗诇讬讘讗 讚专讘 讝讘讬讚 讚讗诪专 砖讗诐 专爪讛 诇讛讜爪讬讗 讘讛 讝讬讝讬谉 诪讜爪讬讗 讗诇诪讗 讻讬讜谉 讚讚讬讜讟讗 砖讬讬专 诪拽讜诐 讝讬讝讬谉 谞诪讬 砖讬讬专 讛讻讗 谞诪讬 讻讬讜谉 讚讗诪专 讞讜抓 诪驻讬专讜转讬讜 诪拽讜诐 驻讬专讜转 砖讬讬专 注讚 讻讗谉 谞"诇:


专"砖 讘讚"讛 讗诪专 专讘 谞讞诪谉 讻讜' 诇注爪诪讜 讘讗 讛住"讚:


转讜住' 讘讚"讛 砖讻讬讘 诪专注 砖讗诪专 讛诇讜讗转讜 诇驻诇讜谞讬 讻讜' 讗讬 讙专住讬谞谉 诪住讬拽 诪讚专讘 驻驻讗 讻讜' 谞"讘 驻讬' 砖讛诇讜讛 诪诪谞讜 讜讗驻讬诇讜 讛讻讬 讛拽谞讛 讗讙讘 拽专拽注 讜诪讘讜讗专 诇注讬诇 (讘讘讗 讘转专讗 讚祝 注"讙 注"讘):


讘讗"讚 讻讚驻专讬砖讬转 讜转讬诪讛 诇讬 讻讜' 讻注讬谉 砖讛讜讗 讘砖讻讬讘 诪专注 讘诇砖讜谉 诪转谞讛 讜拽谞讬讬讛 讜讛讗 讚拽讗诪专 讻讜' 讻爪"诇:


讘讚"讛 讗讬讘注讬讗 诇讛讜 讻讜' 讛讜讜 讛驻讬专讜转 讚讘专 砖诇讗 讘讗 诇注讜诇诐 讻讜' 讜讗驻讬诇讜 诇注爪诪讜 讜讻谉 转谞讬讗 讻讜' 讻爪"诇:





专砖"砖

专"砖 讚"讛 讘诪注诪讚 砖诇砖转谉. 讗驻"讛 诪讟讘注 讻讜' 诪讛讗讬 讟注诪讗 讚讛诇讜讗转讬 诇驻诇讜谞讬. 诇讻讗讜专讛 诇"爪 诇讝讛 讚讛讗 谞拽谞讬转 讘诪砖讬讻讛:



专"砖 讚"讛 讗讬讘注讬'. 讜讗讬诇谉 讛诪讞讜讘专 讻拽专拽注 讚诪讬 讻讜'. 诪诇砖讜谉 讝讛 诪砖诪注 讚住"诇 讚驻讬专讜转 讛诪讞讜讘专讬谉 诇讗 讛讜讜 讻拽专拽注 诇注谞讬谉 砖讬讜专. 讗讬 诪砖讜诐 讚讟注诐 砖讬讜专 拽专拽注 讛讜讗 讚讘注讬谞谉 讚讘专 讛诪转拽讬讬诐 讜驻讬专讜转 注讜诪讚讬谉 诇讛转诇砖 讗祝 讚诇注谞讬谉 讛讻讜转讘 谞讻住讬讜 诇讘谞讬讜 讜讻转讘 诇讗砖转讜 拽专拽注 讻"砖 讛讜讜讬讬谉 讻拽专拽注 诇注讬诇 (拽诇"讘 讘') 讬砖 诇讞诇拽. 讗讜 讚诪讬讬专讬 砖讗"爪 诇拽专拽注 注讜讚. 讜讻"诪 诪诇砖讜谞讜 讘讚讘讜专 讛住诪讜讱 讜讬讜转专 诪讘讜讗专 讘讚"讛 砖讬讬专 诇注爪诪讜 讘驻讬' 诇"讗. 讜讻"诪 诪拽讜砖讬讬转 讛转讜住' 讜注讜讚 诪讛 讬砖 诇讞讜砖 讘砖讬讜专 拽专拽注 讻讜'. 讜讝讛 讚诇讗 讻讛诪讛专砖"讗. 讜诇砖讬讟转讜 诇"讬 诇诪讛 谞讚讞拽 注诇 讛讗 讚诇讗 诪驻专砖 讛专砖讘"诐 讗诐 砖讬讬专 诪拽讜诐 诇讘注诇 讛驻专讬 讚讗"讻 诪讗讬 谞"诪 讚讘专讗砖讜谉 讛讗 讛讜讬 砖讬讜专 驻讬专讜转. 讜诇砖谞讬 诪诪"谞 讛讜讬 讘诇讗 砖讬讜专. 讜讻谉 讘住讜祝 讚讘专讬讜 诪砖"讻 诪讬讛讜 讻讜' 转诪讜讛 讚讗"讻 诪讗讬 谞"诪 诇注谞讬谉 砖讻"诪 讚讛讗 诪"诪 驻讬专讬 讛讜讬 砖讬讜专:



转讚"讛 砖"诪 (讛讗'). 讚砖"诪 砖讛讜讚讛 拽谞讛 讻讜' 诪讚拽谞讬 讘讙专. 讻爪"诇:



转讚"讛 砖"诪 (讛讘'). 讚诇讬转讗 讘讘专讬讗 砖讬讻讜诇 诇诪讞讜诇 讻讜' 诪砖讗"讻 讘砖"诪 讻讚讗诪专 诇注讬诇. 专"诇 讘讚祝 讛住诪讜讱 砖讗诪专 专"谞 诪讜讚讛 砖诪讜讗诇 砖讗诐 谞转谞讜 讘诪转谞转 砖"诪 讚讗"讬 诇诪讞诇讜 讜讛诪爪讬讬谉 讟注讛:



转讚"讛 讗讬讘注讬讗. 讜注讜讚 讚砖讬注讜专讗 讚砖讬讜专 讛讜讛 讻讚讬 驻专谞住转讜. 讻爪"诇:



讘讗"讚 注"讻 谞专讗讛 诇专"讬 讚讗讚诇注讬诇 拽讗讬 讬讚讜专 驻诇讜谞讬 讘讘讬转 讝讛 讜讻讜' 诇讗"讻. 讻爪"诇:





讙诇讬讜谉 讛砖"住 - 专讘讬 注拽讬讘讗 讗讬讙专

转讜住' 讚"讛 砖讻讬讘 讻讜' 讻驻讬' 讛专"专 讞讬讬诐. 讜转诪讜讛 诇讬 诇驻讬' 讛专"讞 讗诪讗讬 驻专讬讱 讛砖"住 诪讛讱 讚专"谞 讚讗诪专 讛诇讜讗转讬 诇驻诇讜谞讬 讚诇讗 谞讝讻专 讘诪驻讜专砖 讚讗"讬 诇诪讞讜诇 讗诪讗讬 诇讗 驻专讬讱 讘讬讜转专 诪讛讗 讚专"谞 诇注讬诇 讚讗诪专 讜诪讜讚讛 砖诪讜讗诇 讚讗诐 谞转谞讜 讘诪转谞转 砖讻"诪 讚讗"讬 诇诪讞讜诇 讛讗 诇注谞讬谉 讝讛 诇讬转讗 讘讘专讬讗 诇诪讻讜专 讜诇讬转谉 砖诇讗 讬讛讗 讬讻讜诇 诇诪讞讜诇 讜爪"注:






image1.png
e 9T WNSE




